Kiinan ulkoministeri: Yhdysvallat on menettänyt järkensä – Markku Siira\n19.7.2020 16.8.2021 Markku Siira Yleinen\nKiinan ulkoministeri Wang Yi on kritisoinut Yhdysvaltoja avoimesti puhelinkeskustelussaan Venäjän ulkoministeri Sergei Lavrovin kanssa.\n”Yhdysvallat toteuttaa tylysti Amerikka ensin-politiikkaansa. Egoismin, yksipuolisen päätöksenteon ja kiusaamisen ei kuuluisi olla suurvallan tuntomerkkejä”, Wang avautui venäläiselle kollegalleen.\n”Yhdysvallat on turvautunut äärimmäisiin keinoihin luoden levottomuuspesäkkeitä ja lisäten vastakkainasettelua kansainvälisissä suhteissa. Yhdysvallat on menettänyt järkensä, moraalinsa ja uskottavuuteensa”, Wang sanoi suoraan keskustelussaan Lavrovin kanssa.\nKiinan ulkoministeriön tiedonannon mukaan Wang totesi, että ”Yhdysvallat on omaksunut kylmän sodan mentaliteetin ja elvyttänyt 50-luvun amerikkalaista kommunismin vastaista hysteriaa”, jota kutsuttiin senaattori Joseph McCarthyn esimerkin mukaan ”mccarthyismiksi”.\nWang kertoi Lavroville, että Yhdysvallat on viritellyt ideologista taistoa Kiinan ja Yhdysvaltojen välille. Tämä poikkeaa kaikista kansainvälisten lakien ja valtioiden välisten suhteiden nykyisistä normeista. Tästä Yhdysvaltojen ulkoministeriön luomasta \_”sivilisaatioiden yhteentörmäykseen\_” perustuvasta strategiasta on ollut viitteitä jo pidemmän aikaa.\nKiina ei tule koskaan antamaan ”pienen antikiinalaisen ryhmän” vaikuttaa asioihinsa, vaan maa tulee ”puolustamaan kohtuullisia intressejään ja arvokkuuttaan”, Wang lisäsi, viitaten Yhdysvaltojen tukemaan Kiinan-vastaiseen aktivismiin.\nUlkoministeri Lavrov sanoi kiinalaiselle kollegalleen, että myös Venäjä vastustaa ”unilateralismia” eli amerikkalaista sanelupolitiikkaa. Lavrovin mukaan Yhdysvallat on ”luopunut valepuvustaan” ja uhkailee useita maita erilaisilla sanktioilla ja seurauksilla.\nKiinan ulkoministerin mukaan Kiina tulee ”syventämään käytännöllistä yhteistyötään Venäjän kanssa keskeisissä kansainvälisissä ja alueellisissa asioissa”. Kommentti heijastelee Xi Jinpingin ja Vladimir Putinin viime viikkoista keskustelua, jossa päätettiin vahvistaa maiden strategista kumppanuutta.\nUlkoministerin puhelinkeskustelun julkistaminen on harvinainen ele Pekingiltä, joka harvoin arvostelee muita maita julkisesti ja vieläpä ylemmän virkamiehen suulla. Wangin kommentit ilmentävät Kiinan ja Yhdysvaltojen entisestään heikentyneitä suhteita Hongkongin turvallisuuslain, koronaviruksen alkuperää koskevien syytösten, sekä Etelä-Kiinan meren aluekiistojen vuoksi.\nPekingissä tiedostetaan, että kansantasavalta on Washingtonin massiivisen offensiivin kohteena. Kyse ei ole vain talouspakotteista, vaan Kiinaa vastaan hyökätään myös ulkopoliittisin ja ideologisin perustein. Ulkoministeri Wangin kommenteista päätellen Kiina ei aio alistua Yhdysvaltojen uhkailun edessä.\nTässä vaiheessa Kiinan ja Yhdysvaltojen erimielisyyksiä ei ehkä kyetä ratkomaan neuvotteluilla ja sopimuksilla. Yhdysvallat on osoittautunut liian epäluotettavaksi kahdenvälisissä suhteissaan. Kiinassa kuitenkin tiedetään, että angloamerikkalainen \_”unipolaarinen hetki\_” on jo ohi ja maailma tulee tavalla tai toisella siirtymään multipolaariseen aikaan.\nYhteistyö Kiinan kanssa parantaa maailmaa


Kelan logo tekstin vieressä tarkoittaa, että tulkki tuottaa Kelalle 1.4. 2021 alkaen kyseistä tulkkausta.\nlogo tarkoittaa, että tulkki tuottaa myös etätulkkausta tässä tuotteessa.\nLISÄTIEDOT TULKISTA JA TYÖSKENTELYALUEET\nLisätiedot - Kirsi\nVaativan tason tilaukset, Kulttuuritulkkaus, oikeustulkkaus, hengellinen tulkkaus, juhlatilanteet, opiskelutulkkaus, matkatulkkaus. Tulkkaus senioreille ja viittomakielisille, joiden kommunikaatiota vaikeuttaa jokin vamma tai sairaus (esim. muistisairaus). Puhevammaisten tulkkauksessa asiakasryhmistä erityisesti autismin kirjon henkilöt, kehitysvammaiset ja viittoen kommunikoivat asiakkaat.\nMusiikki, teatteri, matkustus, rakentaminen ja remontointi, moottoripyöräily, eläimiin (erityisesti koiriin) liittyvät harrastukset, ja kaikki käsillä näpertely. Pitkä kokemus sekä asiointi- että opiskelutulkkauksesta.\nToiminut tulkkina vuodesta 1989\n-viitotun puheen tulkki\n-nepsy-valmentaja (syksy 2021)\nLisätiedot - Anna\n-Satakunta: Eura, Honkajoki, Huittinen, Kokemäki, Köyliö, Rauma, Säkylä\n-Pirkanmaa: Punkalaidun, Sastamala, Urjala\n-Kanta-Häme: Forssa, Humppila, Ypäjä\nUrheilu, erityisesti ringette ja jääkiekko, käsityöala. Opiskelutulkkauksesta laaja kokemus. Kokemusta sekä opiskelu-, että asioimistulkkauksesta.\nLiikunta, käsityöt, veneily.\n044 767 0806\nToiminut tulkkina vuodesta 2011\nLisätiedot - Päivi\n-Varsinais-Suomi: Laitila, Masku, Mynämäki, Nousiainen, Pyhäranta, Taivassalo, Uusikaupunki, Vehmaa\nKäsityöt, puutarhan hoito, terveydenhuolto, ravintola- ja keittiöala.\nKaikki käsillä tekeminen, kodin sisustaminen, remontointi, ja erityisesti käsityöt ja askartelu. Kesäisin puutarhanhoito.\nPitkä kokemus sekä asiointi- että opiskelutulkkauksesta.\n044 767 0802\nToiminut tulkkina vuodesta 1994\nLisätiedot - Antti\nYhdistystoiminta ja luottamustehtävät, erilaiset kulttuuritapahtumat, uinti ja budolajit. Kokemusta sekä opiskelu-, että asioimistulkkauksesta.\nKirjallisuus, teatteri, kulinarismi ja vanhat etsiväsarjat.\n044 767 0807\nToiminut tulkkina vuodesta 2014\n-puhevammaisten tulkki AMK\nLisätiedot - Katja\nVaihtelevat tilanteet, liikunta, myös luistellen tulkkaus. Kokemusta sekä opiskelu-, että asioimistulkkauksesta.\nLuonnossa liikkuminen, avantouinti, jooga, eläimet, matkustelu.\n044 767 0803\nToiminut tulkkina vuodesta 2016\nLisätiedot - Johanna\n-Kanta-Häme: Forssa, Humppila, Hämeenlinna, Jokioinen, Ypäjä\n-Satakunta: Eura, Eurajoki, Huittinen, Nakkila, Rauma, Säkylä\n-Pirkanmaa: Sastamala, Tampere, Urjala\nLiikunta, terveys- ja hyvinvointiasiat, ihmisen anatomia. Kokemusta sekä opiskelu-, että asioimistulkkauksesta.\nUrheilu, terveys, luonto, ruoan laitto.\n044 767 0804\nLisätiedot - Carita\nTerveydenhuoltoon ja hoitoalaan liittyvät tilaukset, käsityöala, kielitiede.\nRuotsi – ylin taso\nEnglanti – ylin taso\nEspanja – keskitaso\nRanska – keskitaso\nKielitiede, käsityöt, eläimet, matkustelu, lukeminen.\nKokemusta sekä asioimis- että opiskelutulkkauksesta.\nArbetat som tolk sedan 2014\ntolkning för dövblinda (taktiltolkning)\ntolkning av tecknat tal (finska eller svenska)\nTolkningsuppdrag som handlar om hälsovård och vårdbranschen, hantverksbranschen, språkvetenskap.\nMycket erfarenhet av både kontakttolking och studietolkning.\nSpråkvetenskap, handarbete, djur, läsning, att resa.\nSvenska – högsta nivå\nEngelska – högsta nivå\nSpanska – mellannivå\nFranska – mellannivå\n044 767 0809\n- viittomakielen tulkki\n- kuurosokeiden tulkki\n- viitotun puheen tulkki\nLisätiedot - Tiia Oldenburg\nAsiakkaiden tulkkaus, jotka käyttävät sekä puhevammaisten että viittomakielen tulkkia. Sosiaali- ja terveysalan tilanteiden tulkkaus, autismikirjon ja kehitysvamma-alan tuntemus. Eläinten kanssa toimiminen, koirien harrastelajit, askartelu ja käsityöt. Kokemusta sekä asiointi-, että opiskelutulkkauksesta.\nAskartelu, eläimet, kankaankudonta ja käsityöt.\nToiminut tulkkina vuodesta 2018\n- puhevammaisten tulkki EAT\n- kirjoitustulkki (lisäostoehto)\n- viittomakommunikaation opettaja\nLisätiedot - Mari Kaivanto\nTyöelämätulkkaus, koiraharrastukset ja liikuntaharrastukset. Kokemusta sekä asioimistulkkauksesta, että opiskelutulkkauksesta.\nUrheilu ja liikunta, koiraharrastukset, luonto ja retkeily.\n040 717 4406\nToiminut tulkkina vuodesta 2013\nLisätiedot - Tiia Lahti\nTerveyteen, hyvinvointiin ja ravitsemukseen liittyvät aiheet, terapia-, työnohjaus- ja kokoustulkkaus. Aiempi koulutus lähihoitaja. Juhlat ja esitykset, kulttuuritulkkaus (esittävä taide). Vaativan tason tilaukset. Kokemusta sekä opiskelu-, että asioimistulkkauksesta.\nEläimet ja luonto, retkeily. Valokuvaus ja koiraharrastukset. Taloyhtiön asiat.\n045 189 5425


Aja tai matkusta Uberilla kaupungissa Bakersfield | Uber\nUber liikuttaa kaupunkia Bakersfield\nOletpa matkalla Bakersfieldin keskustaan, Seven Oaksiin tai BFL-lentoasemalle, Uber-sovellus yhdistää sinut luotettavaan kyytiin – edulliseen tai ensiluokkaiseen – muutamassa minuutissa. Auto tulee luoksesi yhdellä napautuksella. Kuljettajasi tietää tarkalleen, minne mennä. Maksutapa on täysin elektroninen.\nAja Uberilla kaupungissa Bakersfield\nTienaa rahaa omin ehdoin. Bakersfieldissä on itsenäisille urakoitsijoille tarjolla koko- ja osa-aikaisia mahdollisuuksia, joissa olet vapaa työskentelemään niin vähän tai paljon kuin itse haluat. Uber huolehtii kaikista yksityiskohdista, niin että voit keskittyä ajamaan autoasi silloin, kun se sinulle sopii.\nHaluamme intohimoisesti parantaa kaupunkiasi. Sen vuoksi teemme yhteistyötä tuhansien paikallisten kanssa pitääkseemme Bakersfieldin liikkeellä. Yhdessä tuomme eloa paikalliseen talouteen, autamme tekemään kaduista turvallisempia ja luomme yhtenäisempää ja ruuhkattomampaa kaupunkiympäristöä. Palvelemme tällä hetkellä Kernin maakuntaa. Tarkista sovelluksesta, onko Uber saatavilla lähellä sinua.\nHaluatko tehdä meillä töitä kohteessa Bakersfield?


Etusivu > Usein kysyttyä > REACH\nKoskeeko REACH elintarviketeollisuutta? Kemikaalejahan käytetään yleisesti esim. laitteistojen pesuissa.\nREACH-asetus koskee elintarviketeollisuutta. Rekisteröinnin, arvioinnin, toimitusketjussa tiedottamisen, luvanvaraisuuden ja jatkokäyttäjien velvollisuuksien ulkopuolella ovat kuitenkin aineen käyttö elintarvikkeissa sekä niiden lisä- tai aromiaineissa (artikla 2(5-6)). Laitteistojen pesuissa käytetyt kemikaalit ovat kokonaan REACHin velvoitteiden piirissä, jos niille ei ole muuta poikkeusta, joka ei suoraan liity elintarviketuotantoon.\nMaahantuonnilla tarkoitetaan REACH-asetuksen artiklan 3 mukaisesti fyysistä tuomista yhteisön tullialueelle. EU-alueen sisällä ei siis tapahdu REACHin määritelmän mukaista maahantuontia. Jos aineita tuodaan Suomeen esim. Saksasta, ei ole kyse REACH-asetuksen mukaisesta maahantuonnista.\nREACH-asetus koskee kuitenkin myös aineita (joko sellaisenaan, valmisteissa tai esineissä), jotka liikkuvat EU:n sisällä. EU-alueen sisältä aineita Suomeen tuovat yritykset katsotaan REACH-asetuksen mukaisiksi jatkokäyttäjiksi tai jakelijoiksi ja ko. yritysten REACH-velvollisuudet ovat sen mukaiset.\nTietyille luonnossa esiintyville ja luonnon lähteistä saaduille aineille, joita ei ole muunnettu kemiallisesti, on poikkeuksia rekisteröintivelvoitteesta REACH-asetuksen liitteessä V. Liitten V kohdat 7, 8 ja 9 koskevat noita aineita. Euroopan kemikaalivirasto on julkaissut ohjeen liitteen V soveltamisesta. Ohje löytyy ECHAn sivuilta.\nRekisteröinnin ulkopuolella ovat aineet siltä osin kuin niitä käytetään asetuksen (EY) N:o 726/2004, direktiivin 2001/82/EY tai direktiivin 2001/83/EY tarkoittamissa lääkevalmisteissa. Poikkeuksen piiriin kuuluvat sekä varsinaiset lääkeaineet (tehoaineet) että lääkevalmisteiden muut ainesosat (lisä-/ apuaineet). Sen sijaan raaka-aineita, joita käytetään edellä mainittujen teho-, lisä- tai apuaineiden valmistamiseen, ei ole vapautettu rekisteröinnistä tai muistakaan REACHin menettelyistä.\nREACH-asetusta sovelletaan aineiden valmistukseen, markkinoille saattamiseen ja käyttöön sellaisenaan, seoksissa tai esineissä sekä seosten markkinoille saattamiseen määrästä riippumatta. Soveltamisalaan on poikkeuksia, mutta ne eivät ole riippuvaisia määrästä. Toki REACH-asetuksen mukaisella rekisteröintivelvoitteella on tuo 1 tonnin raja vuodessa, mutta kaikkia REACH-asetuksen mukaisia velvollisuuksia tuo tonnin määräraja ei koske. Esim. tiedottamisvelvollisuudelle toimitusketjussa (artiklat 31, 32 ja 33) ei ole määrärajaa, esim. käyttöturvallisuustiedotteen laatimiselle. Lupamenettelyn piiriin kuuluville aineille ei ole myöskään asetettu mitään tonnirajaa eikä liitteessä XVII ”Tiettyjen vaarallisten aineiden, seosten ja esineiden valmistuksen, markkinoille saattamisen ja käytön rajoitukset” oleville aineille.\nYleisesti valmistajan ja maahantuojan tehtävistä ja velvollisuuksista löytyy tietoa neuvontapalvelusivultamme kohdasta Toimijat.\nREACH-asetusta sovelletaan kosmeettisiin valmisteisiin ja niiden sisältämät aineet on pääsääntöisesti rekisteröitävä. Kosmeettiset valmisteet on kuitenkin vapautettu useista muista velvoitteista.\nKosmeettisista valmisteista ei tarvitse laatia käyttöturvallisuustiedotetta (artikla 2 kohta 6b). Kosmeettisissa valmisteissa olevista aineista ei tarvitse kemikaaliturvallisuusraportissa arvioida terveysriskejä, mutta ympäristöriskit on arvioitava (artikla 14 kohta 5). Lisäksi lupamenettely ei koske kosmetiikassa käytettävää ainetta, jos aine on luvanvarainen ainoastaan terveydelle aiheutuvien vaarojen takia, mutta ympäristövaaran tapauksessa lupamenettely koskee myös kosmetiikassa käytettäviä aineita (artikla 56 kohta 5). REACH-asetuksen liitteen XVII rajoituksia ei sovelleta kosmeettisten valmisteiden terveysriskeihin, mutta ympäristöriskeihin rajoituksia sovelletaan.\nKyllä. REACH-asetus koskee myös aineita esineissä. Valmisvaatteet ja kengät katsotaan REACH-asetuksen mukaisiksi esineiksi (artikla 3 kohta 3).\nArtiklassa 7 säädetään esineissä olevien aineiden rekisteröinnistä/ilmoittamisesta ja artiklassa 33 tiedon välittämisestä. Lisätietoa esitteessä Velvoitteet esineiden valmistajille, maahantuojille ja toimittajille.\nVaikka terva on lähtöisin luonnosta, se kuuluu REACH-asetuksen rekisteröintivelvoitteen piiriin. Jokaisen toiminnanharjoittajan, jonka valmistama tai maahantuoma tervamäärä vuodessa on 1 000 kg tai enemmän, on tehtävä REACH-rekisteröinti. Tervan rekisteröintiajankohta riippuu tervan valmistus/maahantuontimäärästä ja vaaraominaisuuksista, ollen aikaisintaan 30.11.2010 tai viimeistään 31.5.2018. Rekisteröintiä edeltää esirekisteröinti, joka olisi jo pitänyt tehdä Euroopan kemikaalivirastoon 1.12.2008 mennessä. Sellainen tervan valmistaja tai maahantuoja, joka valmistaa tai maahantuo tervaa ensimmäistä kertaa 1000 kg tai enemmän 1.12.2008 jälkeen, voi mahdollisesti tehdä ns. myöhäisen esirekisteröinnin ja hyötyä rekisteröinnin siirtymäajoista.\nOvatko voimalaitosten tuhkat REACH-rekisteröintivelvoitteen piirissä?\nJos tuhkalla ei ole hyötykäyttöä, se katsotaan jätelainsäädännön nojalla jätteeksi. Jätteet on rajattu REACH-asetuksen velvoitteiden ulkopuolelle. Jätteen käsittelyä ja sijoittamista säätelee jätelaki (646/2011). Tuhkan hyötykäyttöarviointi tai määrittely jätteeksi tehdään usein jo toiminnanharjoittajan ympäristölupa-hakemuksessa (YSA 4.9.2014/713)\nTuhka joutuu REACH-asetuksen (EU N:o 1907/2006) velvoitteiden piiriin silloin, kun se lakkaa olemasta jätettä (ei-enää-jäte, end of waste, EoW). Jätelain mukaan valtioneuvoston asetuksella voidaan antaa tarkempia säännöksiä jätelajeittain siitä, milloin jäte ei ole enää jätettä jos 1) se on käynyt läpi hyödyntämistoimen, 2) sillä on käyttötarkoitus, johon sitä käytetään yleisesti, 3) sillä on markkinat ja kysyntää, 4) se täyttää käyttötarkoituksensa mukaiset tekniset vaatimukset ja on vastaaviin tuotteisiin sovellettavien säännösten mukainen 5) eikä sen käyttö kokonaisuutena arvioiden aiheuta vaaraa terveydelle tai ympäristölle. Jätelajeittain on mahdollista säätää EoW-kriteerit myös EU:n tasolla. Tuhkan osalta ei tällaisia säädöksiä toistaiseksi ole annettu.\nKun tuhkalle ei ole säädetty EU-tason (eikä kansallisia) EoW-kriteereitä, ei ole olemassa prosesseja, joita noudattamalla EoW-statuksesta voisi etukäteen varmistua. Jätteen käsittely edellyttää ympäristölainsäädännön nojalla ympäristölupaa, jolloin ympäristönsuojeluviranomainen voi tehdä asiasta päätöksen ympäristöluvan hakemisen yhteydessä ja toiminnan muutostilanteissa valvontaviranomainen voi antaa asiasta lausunnon.\nTuhkavalmisteiden lannoitekäytössä jätestatus voi käytännössä muuttua jätteestä tuotteeksi (lannoitteeksi) siinä tapauksessa, että se on lannoitevalmisteasetuksen (12/2007) luettelossa, mutta sen lisäksi tuotantolaitoksen tulee olla hyväksytty ja tuotteen tulee täyttää sekä yleiset edellytykset että tyyppiedellytykset ennen markkinoille saattamista. Todellisuudessa tulkinta voi edelleen jäädä avoimeksi jätesäädännön kriteerien täyttymisen osalta. Sen sijaan ympäristöluvan yhteydessä viranomaisen on annettava asiaan kantansa, jos luvan hakeminen tulee ajankohtaiseksi.\nREACH-asetusta tulkitaan niin, että jätemateriaalia sekä kemiallisesti että mekaanisesti muuttavat käsittelyprosessit katsotaan valmistusprosessiksi, jos niiden tuloksena saadaan yksi tai useampi aine, joka on lakannut olemasta jätettä. Esimerkiksi tuhkan rakeistaminen voidaan katsoa mekaaniseksi käsittelyprosessiksi, jolloin tuhkaan sovelletaan REACH-asetuksen mukaisia velvoitteita, jos se ei ole enää jätettä jätelainsäädännön nojalla.\nTuhkaa voidaan pitää myös polttoprosessin sivutuotteena, jota REACH-velvoitteet koskevat silloin kun jätelaissa määritelty sivutuote saatetaan markkinoille. REACH-asetuksen liitteen V mukaan sivutuotteet on vapautettu rekisteröintivelvoitteesta vain siinä tapauksessa, että niitä itsessään ei tuoda maahan tai saateta markkinoille eli ei toimiteta tai tarjota kolmannelle osapuolelle maksua vastaan tai maksutta. Myös maahantuontia pidetään markkinoille saattamisena. Tämän perusteella sivutuotteen hyödyntäminen toiminnanharjoittajan omassa käytössä on sallittua ilman REACH-rekisteröintiä.\nSivutuotteeksi katsotaan jätelainsäädännön nojalla aine tai esine, jos se syntyy sellaisessa tuotantoprosessissa, jonka ensisijaisena tarkoituksena ei ole tämän aineen tai esineen valmistaminen ja 1) aineen tai esineen jatkokäytöstä on varmuus, 2) ainetta tai esinettä voidaan käyttää suoraan sellaisenaan tai sen jälkeen, kun sitä on muunnettu enintään tavanomaisen teollisen käytännön mukaisesti, 3) aine tai esine syntyy tuotantoprosessin olennaisena osana, sekä 4) aine tai esine täyttää sen suunniteltuun käyttöön liittyvät tuotetta sekä ympäristön- ja terveydensuojelua koskevat vaatimukset eikä sen käyttö kokonaisuutena arvioiden aiheuta vaaraa tai haittaa terveydelle tai ympäristölle.\nLisätietoja jätteistä ja hyödynnettävistä aineista suhteessa kemikaalilainsäädännön velvoitteisiin löytyy Euroopan kemikaaliviraston sivuilta: http://echa.europa.eu/documents/10162/13632/waste_recovered_fi.pdf\nYmpäristöministeriön asettama arviointiryhmä on julkaissut maaliskuussa 2015 raportin, jossa on arvioitu, miten tietyn koostumuksen omaavien tuhkien, kuonien ja lietteiden sekä puhtaiden maa-ainesten hyödyntämistä voisi edistää poistamalla lainsäädännön esteitä. Raportissa esitetään kolme eri keinoa joista yksi on selvittää mahdollisuutta kansallisesti poistaa tietyn koostumuksen omaavilta tuhkilta, lietteiltä ja kuonilta jätestatus tai säätää niille helpotuksia jätelainsäädännön vaatimuksista. Lisäksi puhtaiden maa-ainesten jätestatus olisi kokonaan poistettava.\nRaportti löytyy kokonaisuudessaan ympäristöministeriön sivuilta: http://www.ym.fi/fi-FI/Ajankohtaista/Tiedotteet/Tarastin_ryhma_19_ehdotusta_ymparistomen(32942). Raportin ehdotusten pohjalta ei tehdä vielä konkreettisia lainsäädäntömuutoksia. Ympäristöministeriö on kuitenkin pyytänyt eri tahoilta lausuntoja raportissa esitettyihin vaihtoehtoihin.\nMitä velvoitteita on tervatuotteiden valmistajalla tai maahantuojalla?\nJos tervatuote on aineseos, jossa yhtenä komponenttina on terva, seos on luokiteltava väistyvän lainsäädännön (67/548/ETY) ja halutessa CLP-asetuksen (EY N:o 1272/2008) mukaisesti 1.6.2015 saakka, minkä jälkeen CLP-asetuksen mukaisesti. Aineen tai seoksen toimittajan on toimitettava vaaralliseksi luokiteltuja aineita ja seoksia koskevat tiedot alaspäin toimitusketjussa käyttöturvallisuustiedotteen avulla (REACH, Art. 31). Aineen (tervan) valmistajan tai maahantuojan velvollisuus on rekisteröidä aine REACH-asetuksen (EY N:o 1907/2006, Art. 6) mukaan. Tervatuotteen valmistaja saa tiedot tervan vaarallisuudesta tervan valmistajalta tai maahantuojalta. Mikäli valmis tuote (seos) tulee luokitelluksi vaaralliseksi, pakkaus on merkittävä varoitusetiketillä.\nJos valmistettavat tai maahantuotavat tervatuotteet ovat esineitä, jotka sisältävät tervaa yhteensä enemmän kuin yhden tonnin vuodessa valmistajaa tai maahantuojaa kohden ja jos tuotteista on tarkoitus vapautua tervaa, esineen valmistajan tai maahantuojan on rekisteröitävä terva (REACH, Art. 7). Rekisteröinnistä voi vapautua, jos terva on jo rekisteröity kyseistä käyttöä varten. Jotta käyttö tulee huomioitua rekisteröinnissä, jatkokäyttäjien tulee ilmoittaa se tervan valmistajalle tai maahantuojalle. Esineen valmistajan tai maahantuojan on huomioitava myös erityistä huolta aiheuttavia aineita (SVHC) koskevat tiedotus- ja ilmoitusvelvollisuudet (Art. 7).\nAion maahantuoda kemikaalia x EU:n ulkopuolelta Suomeen? Mitä velvoitteita REACH- ja CLP-asetukset asettavat minulle?\nKemikaali voi olla aine tai seos. REACH-asetuksen soveltamisalan piiriin kuuluvat aineet tulee rekisteröidä EU:n kemikaalivirastolle, mikäli maahantuo ainetta joko sellaisenaan tai seoksessa yhden tonnin tai enemmän vuodessa (EY N:o 1907/2006, Art. 6). REACH-rekisteröinti tehdään nimenomaan aineista, ei seoksista.\nMaahantuoja vastaa aineensa/seoksensa luokituksista ja merkinnöistä CLP-asetuksen (EY N:o 1272/2008) mukaisesti. Luokitus- ja merkintätiedot on ilmoitettava Euroopan kemikaalivirastolle (luokitusilmoitus) vaarallisiksi luokitelluista aineista, joita maahantuodaan sellaisenaan tai seoksessa niin, että seos tulee luokitelluksi vaaralliseksi, sekä REACH-asetuksen mukaan rekisteröintivelvollisuuden piiriin kuuluvista aineista. Erillistä luokitusilmoitusta ei tarvitse tehdä, jos tiedot on jo toimitettu REACH-rekisteröinnin yhteydessä.\nVaarallisiksi luokitelluista aineista sekä pysyvistä, kertyvistä ja myrkyllisistä (PBT/vPvB) aineista ja erityistä huolta aiheuttavista (SVHC) kandidaattilistan aineista (REACH, Art. 57) sekä vaarallisiksi luokitelluista seoksista on toimitettava REACH-asetuksen mukainen käyttöturvallisuustiedote (KTT) kemikaalin vastaanottajalle (REACH, Art. 31). Lisäksi tietyissä tapauksissa KTT on toimitettava pyynnöstä. Mikäli KTT:n laatimisen edellytykset eivät täyty, vastaanottajaa tiedotetaan aineen mahdollisesta luvanvaraisuudesta ja rajoituksista sekä välitetään muut saatavilla olevat, riskinhallinnan kannalta olennaiset tiedot.\nLuvanvaraisten aineiden (REACH liite XIV) maahantuontiin tarvitaan lupa. Lisäksi on noudatettava REACH-asetuksen liitteen XVII mukaisia ainekohtaisia rajoituksia.\nLisäksi yrityksen, joka vastaa kemikaalin saattamisesta markkinoille tai käyttöön Suomessa tulee tehdä kemikaalilain mukainen kemikaali-ilmoitus Tukesin kemikaalituoterekisteriin. Kemikaalitietojen ilmoittamisesta löytyy lisätietoa Tukesin sivuilta.\nKuka on EU:n ulkopuolelta tuotavan aineen maahantuoja? Agentti, jonka kautta tuonti organisoidaan? Taho, jonka varastoon aine EU:ssa ensin saapuu? Organisaatio, joka hoitaa tullauksen?\nMaahantuoja ja siten rekisteröintivelvollinen on REACH-asetuksen mukaan se, joka vastaa aineen maahantuonnista eli aineen fyysisestä tuomisesta EU-alueelle ( Art. 3).\nAsiaan vaikuttavat useat tekijät, esimerkiksi kuka tilaa/maksaa kemikaalin tai hoitaa tullaamisen. Euroopan kemikaaliviraston rekisteröintiohjeesta (Rekisteröintiä koskevat toimintaohjeet, kohta 2.1.2.4.) löytyy esimerkki tapauksesta, jossa agenttia ei tule katsoa maahantuojaksi, koska se ei vastaa tuotteen fyysisestä tuonnista yhteisön tullialueelle. Ohje löytyy Euroopan kemikaaliviraston sivuilta.\nYritysten on itse selvitettävä epäselvissä tilanteissa, kuka vastaa maahantuonnista. Tärkeää on, että rekisteröintivelvollinen löytyy ja rekisteröinti suoritetaan. Muuten ainetta ei saa tuoda maahan (Art. 5).\nMiten menetellä, jos esirekisteröinti on tekemättä?\nJos yrityksen olisi pitänyt esirekisteröidä aine 1.6.-1.12.2008 välisenä aikana, mutta esirekisteröinti on jäänyt tekemättä, yritys ei saa valmistaa, tuoda maahan eikä toimittaa asiakkailleen ko. ainetta ennen kuin se on hyväksytysti rekisteröinyt aineen. Tässä tapauksessa rekisteröinnin ensimmäinen vaihe on ns. tiedustelun (inquiry) tekeminen Euroopan kemikaalivirastoon (ECHAan). Tiedustelun tekemisestä löytyy tietoa ECHAn sivuilta.\nKoituuko maksuja, jos esirekisteröityä ainetta ei rekisteröidäkään?\nRekisteröinnin yhteydessä maksetaan rekisteröintimaksu. Mikäli ei ole velvoitetta rekisteröidä esirekisteröityä ainetta, ei luonnollisesti tarvitse maksaa rekisteröintimaksua.\nMilloin myöhäinen esirekisteröinti on mahdollista?\nJos yritys valmistaa tai maahantuo vaiheittain rekisteröitävää ainetta ensimmäisen kerran yhden tonnin tai yli vuodessa 1.12.2008 jälkeen, yrityksen on mahdollista tehdä ns. myöhäinen esirekisteröinti 6 kk kuluessa siitä, kun rekisteröintivelvollisuuden piiriin kuuluvan vaiheittain rekisteröitävän aineen valmistus tai maahantuonti saavuttaa yhden tonnin vuodessa ja viimeistään 12 kuukautta ennen varsinaista rekisteröintiaikaa eli 30.11.2009, 31.5.2012 tai 31.5.2017. Ensimmäisen ja toisen rekisteröintimääräajan aineille myöhäinen esirekisteröinti ei siis enää ole mahdollista (rekisteröintimääräajat).\nKuinka paljon esirekisteröinti maksaa?\nEsirekisteröinti on ilmaista.\nMiten esirekisteröinnin jälkeen saan tiedon aineen mahdollisista muista rekisteröijistä?\nSaman aineen esirekisteröineet yritykset saavat toistensa yhteystiedot REACH IT -tietojärjestelmän kautta. Saman aineen esirekisteröineet yritykset muodostavat tietojenvaihtofoorumin (SIEF - Substance Information Exchange Forum), jonka muodostamisesta ja tehtävistä löytyy tietoa ECHAn SIEF-verkkosivulta.\nVoiko aineen rekisteröijä olla ottamatta jatkokäyttäjän ilmoittamaa käyttötapaa huomioon?\nLähtökohta on, että valmistajan/maahantuojan on otettava huomioon jatkokäyttäjän ilmoittama tunnistettu käyttö. Valmistaja/maahantuoja voi kuitenkin jättää ko. käytön huomiotta, jos se päättää olla myymättä ainetta jatkokäyttäjälle tai ei suosittele kyseistä käyttöä ihmisten terveyden tai ympäristön suojeluun liittyvistä syistä, minkä takia se ei ota kyseistä käyttöä huomioon aineen altistumisskenaariossa. Tällöin asiasta on informoitava Euroopan kemikaalivirastoa ja ko. jatkokäyttäjää. Tämä käyttötapa tulee myös sisällyttää aineen rekisteröintitietoihin kohtaan: "Uses advised against”. Jatkokäyttäjä voi laatia aineesta oman kemikaaliturvallisuusraportin, joka sisältää kyseisen käytön altistumisskenaarion, mikäli valmistaja/maahantuoja ei sitä tee.\nVoiko samalle aineelle ilmoittaa useamman luokituksen rekisteröinnissä?\nKyllä voi. Rekisteröinnissä käytettävässä IUCLID 5-ohjelmassa voidaan samalle aineelle antaa useampia koostumuksia ja linkittää tietty koostumus tiettyyn luokitukseen.\nKuka on rekisteröintivelvollinen rahtivalmistetuille tuotteille? Määrääkö rekisteröijän ensisijaisesti oikeus tuotteeseen, laitoksen ja laitteiden omistajuus, raaka-aineiden ja tuotteiden omistajuus, tuotannon johtovastuu vai mikä kriteeri?\nREACH-asetuksessa säädetään, että valmistajan tai maahantuojan, joka valmistaa tai tuo ainetta joko sellaisenaan tai yhdessä tai useammassa seoksessa vuodessa yhden tonnin tai enemmän, on toimitettava rekisteröinti Euroopan kemikaalivirastolle. Rekisteröintivelvollisuus on siis valmistajalla, ei valmistuttajalla.\nYritysten väliset sopimukset eivät voi ohittaa REACH-asetusta. Rekisteröintivelvollisuus säilyy aina valmistajalla, joka konkreettisesti valmistaa aineen. Tämä on hyvä ottaa huomioon laadittaessa yritysten välisiä sopimuksia. Valmistuttaja voi halutessaan auttaa rekisteröijää esimerkiksi toimittamalla rekisteröinnissä tarvittavia tietoja. Epäselvissä tilanteissa toimitusketjun on selvitettävä kuka on aineen REACH-asetuksen mukainen valmistaja.\nLisätietoa Rekisteröintiä koskevissa toimintaohjeissa.\nMiten lasketaan REACH-asetuksessa aineen valmistus-/maahantuontimäärä vuodessa?\nREACH-asetuksen artiklan 3 kohdassa 30 on määritelty, että vaiheittain rekisteröitävien aineiden osalta, joita on tuotu maahan tai valmistettu vähintään kolmen peräkkäisen vuoden aikana, vuosittaiset määrät lasketaan kolmen edellisen kalenterivuoden tuotannon tai maahantuonnin määrien keskiarvon perusteella. Muiden aineiden osalta vuodella tarkoitetaan kalenterivuotta. Aineen määrää arvioitaessa tulee laskea yhteen aine sellaisenaan sekä seoksessa (joko yhdessä tai useammassa seoksessa). Jos yritys sekä valmistaa ainetta EU:ssa että maahantuo EU:hun, niin silloin valmistus- ja maahantuontimäärät lasketaan yhteen.\nMiten samaan SIEF:iin kuuluvien yritysten välinen kommunikointi tapahtuu käytännössä?\nREACH-asetus jättää yritysten yhteistoiminnan käytännön toteutuksen yritysten itsensä hoitoon ja määrittelee sille vain yleiset kriteerit artikloissa 25 – 30. Tietojen jakamisesta SIEFissä löytyy tietoa ECHAn SIEF-tietojenvaihtofoorumeita koskevalta sivulta.\nLasketaanko valmistus-/maahantuontimäärät yhtiöittäin vai konsernitasolla?\nKonsernin tytäryhtiöt katsotaan erillisiksi REACH-asetuksen mukaisiksi oikeushenkilöiksi ja siten valmistus- ja maahantuontimäärät lasketaan yhtiöittäin eikä konsernitasolla. Tytäryhtiöiden on tehtävä omat rekisteröintinsä.\nVoiko hyödyntää vaiheittaisen rekisteröinnin aikataulua, jos ei esirekisteröi ainetta?\nEi voi. REACH-asetuksen artiklassa 28 todetaan, että voidakseen hyödyntää vaiheittain rekisteröitäville aineille tarkoitettua siirtymäjärjestelmää, mahdollisen rekisteröijän on esirekisteröitävä aineensa. Varsinainen esirekisteröintiaika oli 1.6.2008-1.12.2008. Jos toiminta (valmistus/maahantuonti ylittää tonnin rajan) on alkanut 1.12.2008 jälkeen, ns. myöhäinen esirekisteröinti voi olla mahdollinen.\nTekeekö tietojenvaihtofoorumi rekisteröinnin?\nTietojenvaihtofoorumi ei tee rekisteröintejä. Sen tavoitteena on auttaa rekisteröijiä vaihtamaan tietoja, jotta vältettäisiin päällekkäistä testaamista, sekä auttaa sopimaan aineen luokituksesta ja merkinnöistä (artikla 29). Samaa ainetta rekisteröivät toimittavat osan rekisteröinnissä tarvittavista tiedoista yhteisesti (yhteisesti toimitettavat tiedot) artiklan 11 mukaisesti, jolloin SIEF:ssä valittu päärekisteröijä toimittaa yhteisesti toimitettavat tiedot, joihin muut aineen rekisteröijät viittaavat toimittaessaan kukin oman rekisteröintinsä.\nRekisteröidäänkö lejeeringit multi-constituent –aineina vai seoksina?\nTarkoituksella valmistettuja metalliseoksia käsitellään kuten mitä tahansa muuta seosta, joten sen sisältämät yksittäiset aineet on rekisteröitävä erikseen. Kun on kysymys valmistusprosessissa metalliin epäpuhtauksina jääneistä muista metalleista, ne otetaan huomioon epäpuhtauksina, kun ao. metalli rekisteröidään.\nJos yhteisessä rekisteröinnissä jättäytyy pois (opt out) yhden yhdessä toimitettavan tiedon osalta, koskeeko silti alennettu rekisteröintimaksu?\nEi. Alennettu maksu koskee ainoastaan, jos jäsenrekisteröijä ei jättäydy pois yhdenkään yhteisesti toimitettavan tiedon osalta.\nOvatko metallien eri hydratoituneet muodot REACH-asetuksen mukaan eri aineita eli ne tulisi rekisteröidä erikseen?\nREACH-asetuksessa hydraatit ja vedettömät muodot yhdisteistä katsotaan samaksi aineeksi. Vedetön muoto on rekisteröitävä. Esimerkiksi kalsiumsulfaatilla on EY-numero 231-900-3 (CAS-numero 7778-18-9) ja kalsiumsulfaatin hydraatit rekisteröidään sen alle.\nMilloin CLP-asetuksen aiheuttamat muutokset on toimeenpantava käyttöturvallisuustiedotteeseen?\nCLP-asetuksen luokitus- ja merkintämuutokset tehdään käyttöturvallisuustiedotteeseen CLP-asetuksen siirtymäaikojen mukaan. Aineiden osalta ollaan jo siirrytty CLP-asetukseen. Seosten osalta muutokset on tehtävä 1.6.2015 mennessä. Markkinoille ennen 1.6.2015 saatetut, jo luokitellut, merkityt ja pakatut seokset voivat olla väistyvän tavan mukaan merkittyjä ja pakattuja 1.6.2017 asti, ja sama siirtymäaika on annettu REACH-asetuksen liitteessä II (muutosasetus (EU) N:o 453/2010) myös markkinoilla jo olevien seosten CLP-mukaisten luokitusten ja merkintöjen päivittämiselle KTT:seen. Lisätietoa sivulla CLP - aikataulut ja siirtymäajat.\nTäytyykö seosten aineosien luokitus ilmoittaa käyttöturvallisuustiedotteessa CLP-asetuksen mukaisesti ennen 1.6.2015?\nSeosten aineosien luokitukset ilmoitetaan CLP-asetuksen mukaisesti KTT:ssa sitä mukaan kun KTT:ta uusitaan ja tietoa CLP-asetuksen mukaisista luokituksista on käytettävissä. Siitä huolimatta väistyvän lainsäädännön mukaiset luokitukset ilmoitetaan aina 1.6.2015 asti.\nJos seoksia sekä luokitellaan että merkitään ennen seosten siirtymäaikojen umpeutumista (1.6.2015) CLP-asetuksen mukaisesti, KTT:ssa on ilmoitettava seosten aineosille CLP-asetuksen mukaiset luokitukset väistyvän lainsäädännön mukaisten luokitusten lisäksi.\nOnko jakelijan lisättävä HTP-arvot käyttöturvallisuustiedotteeseen, jos se tuo kemikaalia jostain toisesta EU-maasta?\nUlkomaisen toimittajan tulee toimittaa Suomeen tuotavan aineen/seoksen KTT suomeksi ja suomalaisilla HTP-arvoilla (haitalliseksi tunnettu pitoisuus) varustettuna, koska se saattaa aineen tai valmisteen markkinoille Suomessa. Käytännössä jakelija voi joutua arvot lisäämään (ja kääntämään KTT:n), koska hän ei saa toimittaa kemikaalia seuraavalle vastaanottajalle ilman säädöksien mukaista KTT:ta.\nOnko aineen tai seoksen valmistajan tai maahantuojan laadittava käyttöturvallisuustiedote, jos ne käyttävät aineen/seoksen kokonaan itse, eivätkä toimita sitä eteenpäin?\nREACH-asetus ei suoraan velvoita valmistajaa tai maahantuojaa laatimaan käyttöturvallisuustiedotetta, vaan toimittamaan sen aineen tai seoksen vastaanottajalle (artikla 31). Valtioneuvoston asetuksessa kemiallisista tekijöistä työssä (715/2001) työnantajaa kielletään kuitenkin käyttämästä sellaista kemikaalia, josta hänellä ei ole käytettävissä KTT:ta tai sitä vastaavia tietoja (8 §). Lisäksi työnantajan on tarvittaessa laadittava kirjalliset ja yksityiskohtaiset vaarallisen kemikaalin käyttö- ja turvallisuusohjeet (16 §). Käytännössä yritykset usein toteuttavat työnsuojelulainsäädännön vaatimukset laatimalla KTT:n.\nLisäksi Suomessa käyttöön luovutetusta kemikaalista on tehtävä STM:n asetuksen (553/2008) mukainen kemikaali-ilmoitus Tukesin kemikaalituoterekisteriin. Ilmoitus sisältää käytännössä samat tiedot kuin käyttöturvallisuustiedote.\nMillä aikataululla KT-tiedotteiden sisällön pitää olla yhtenevä kemikaaliturvallisuusraportin kanssa, ja milloin KT-tiedotteisiin pitää liittää altistumisskenaariot?\nViipymättä. KT-tiedotteessa annettavien tietojen on vastattava kemikaaliturvallisuusraportin tietoja ja asiaankuuluvat altistumisskenaariot on liitettävä KT-tiedotteeseen. KT-tiedottteet on aina päivitettävä viipymättä, kun tulee saataville uusia tietoja, jotka voivat vaikuttaa riskinhallintatoimenpiteisiin tai uusia tietoja vaaroista. Päivitetty KT-tiedote on toimitettava kaikille, joille ainetta tai seosta on toimitettu edellisen vuoden aikana.\nOnko tervasta ja tervatuotteista tehtävä käyttöturvallisuustiedote ja kenen vastuulla se on?\nTervan valmistajan tai EU-alueelle tuojan on toimitettava tietoa tervan turvallisesta käytöstä käyttöturvallisuustiedotteella kemikaalin käyttäjälle. Tiedot kulkevat käyttöturvallisuustiedotteella edelleen toimitusketjussa eteenpäin, jos tervaa sisältävä tuote (seos) luokitellaan vaaralliseksi. Vastaanottaja voi pyytää käyttöturvallisuustiedotetta myös silloin, jos tuote sisältää tietyn määrän vaarallista ainetta, vaikka seosta itsessään ei ole luokiteltu vaaralliseksi.\nOnko mallia uudesta KT-tiedotteesta saatavilla?\nOhjeellinen REACH-asetuksen liitteen II muutosasetuksen (EU) 453/2010 vaatimusten mukainen KTT-mallipohja löytyy sivulta Käyttöturvallisuustiedote\nJoudutaanko direktiivin 67/548/ETY mukaisesti ilmoitetuille uusille aineille laatimaan altistumisskenaario liitteeksi käyttöturvallisuustiedotteeseen? Uusille aineille ei ole tehty REACH-asetuksen mukaista kemikaaliturvallisuusarviointia.\nEnnen 1.6.2008 ilmoitettujen uusien aineiden KT-tiedotteissa ei tarvitse olla altistumisskenaarioita liitteenä ko. päivämäärän jälkeenkään. Kuitenkin tietovaatimusten tonnirajojen ylittyessä, rekisteröinnin (ilmoitetut aineet on tässä vaiheessa katsottu rekisteröidyiksi) tietovaatimukset muuttuvat REACHin mukaisiksi ja kemikaaliturvallisuusarviointi ja altistumisskenaariot on laadittava artiklan 16(4) ehtojen täyttyessä. Jos altistumisskenaariot on laadittava, ne on myös laitettava KTT:n liitteiksi.\nKuka tekee altistumisskenaarion?\nAltistumisskenaarion tekee pääsääntöisesti rekisteröijä (eli valmistaja tai maahantuoja) tai joissain tapauksissa jatkokäyttäjä.\nAltistumisskenaariot laaditaan osana kemikaaliturvallisuusarviointia, jos aine on luokiteltu vaaralliseksi tai aine on PBT- tai vPvB-aine. Kemikaaliturvallisuusarvioinnin tekee pääsääntöisesti rekisteröijä aineista, joita valmistetaan tai tuodaan maahan vähintään 10 t/a. Jatkokäyttäjän on tehtävä kemikaaliturvallisuusarviointi, ellei hänen toimittajansa ole käsitellyt jatkokäyttäjän käyttötarkoitusta omassa turvallisuusarvioinnissaan ja jatkokäyttäjän käyttämä ainemäärä on vähintään 1 t/a.\nMitkä säädökset Suomessa vaaditaan mainittaviksi käyttöturvallisuustiedotteen kohdassa 15.1 "Nimenomaisesti ainetta tai seosta koskevat turvallisuus-, terveys ja ympäristösäännökset ja -lainsäädäntö"?\nKäyttöturvallisuustiedotteen tässä kohdassa ilmoitetaan ainetta tai seosta koskevat muut lainsäädännölliset tiedot, joita ei ole vielä annettu käyttöturvallisuustiedotteessa. Tällä tarkoitetaan yhteisön turvallisuus-, terveys- ja ympäristösäännöksiä koskevia tietoja tai kansallisia tietoja aineen tai seoksen (myös seoksen sisältämien aineiden) lainsäädännöllisestä asemasta sekä ohjeet siitä, mihin toimiin vastaanottajan olisi näiden säännösten johdosta ryhdyttävä.\nTäydellistä luetteloa tällaisista säädöksistä ei voi antaa vaan olennaiset säädökset tulee valita kyseessä olevien aineiden ja niiden käyttötarkoituksen perusteella. Mm. seuraavat säädökset voidaan huomioida:\nREACH-asetuksen VII osaston mukainen lupa\nREACH-asetuksen VIII osaston mukaiset rajoitukset\naineen maininta REACH-kandidaattilistalla\notsonikerrosta heikentävistä aineista annettu asetus N:o (EY) 1005/2009 (Lisätietoja: http://www.ymparisto.fi/fi-FI/Ilmasto_ja_ilma/Otsonikerroksen_suojelu/Otsonikerrosta_heikentavia_aineita_koskevat_rajoitukset )\npysyvistä orgaanisista yhdisteistä sekä direktiivin 79/117/ETY muuttamisesta annettu asetus (EY) N:o 850/2004, ns. POP-asetus, (Lisätietoja: http://www.ymparisto.fi/pop )\nvaarallisten kemikaalien viennistä ja tuonnista annettu asetus (EY) N:o 689/2008, ns. PIC-asetus (Lisätietoja: http://www.ymparisto.fi/pic)\nkemikaaliturvallisuuslaki (390/2005) ja sen nojalla annetut asetukset (sisältävät vaarallisista aineista aiheutuvien suuronnettomuusvaarojen torjunnasta annetun neuvoston direktiivin 96/82/EY (ns. Seveso-direktiivi) liitteessä I nimetyt aineet tai Seveso-luokan. Ns. Seveso III direktiivi 2012/18/EU kumoaa direktiivin 96/82/EY 1.6.2015. (Lisätietoja: http://www.tukes.fi/fi/Toimialat/Kemikaalit-ja-kaasu/\nValtioneuvoston asetus kemiallisista tekijöistä työssä (715/2001)”, jolla toimeenpannaan EU:n direktiivi 98/24/EY ja ” Valtioneuvoston asetus työhön liittyvän syöpävaaran torjunnasta (716/2000)”, jolla toimeenpannaan EU:n direktiivi 2004/37/EY\nnuorten työntekijöiden osalta seuraavat kansalliset säädökset: työturvallisuuslaki (738/2002), laki nuorista työntekijöistä (998/1993), valtioneuvoston asetus nuorille työntekijöille erityisen haitallisista ja vaarallisista töistä (475/2006), sosiaali- ja terveysministeriön asetus nuorille työntekijöille vaarallisten töiden esimerkkiluettelosta (188/2012) sekä sosiaali- ja terveysministeriön asetus nuorille työntekijöille sopivien kevyiden töiden esimerkkiluettelosta (189/2012). (Näillä täytäntöönpannaan neuvoston direktiivi 94/33/EY.)\nraskaana olevien työntekijöiden osalta keskeiset kansalliset säädökset: työturvallisuuslaki (738/2002), sosiaali- ja terveysministeriön päätös haitallisiksi tunnetuista pitoisuuksista (268/2014) ja valtioneuvoston asetus lisääntymisterveydelle työssä vaaraa aiheuttavista tekijöistä ja vaaran torjunnasta (603/2016). Näillä täytäntöönpannaan neuvoston dirktiivi 92/85/ETY.\nkasvinsuojelu- ja biosidituotteita koskevaan lainsäädäntöön (biosidivalmisteasetus (EU) N:o 528/2012 sekä kemikaalilaki (599/2013) ja kasvinsuojeluaineasetus (EY) N:o 1107/2009 ja -laki (1563/2011) perustuvat tiedot, kuten hyväksymis- tai lupanumero tai hakemuksen tila.\ntiedot ympäristönlaatunormeista, esimerkiksi valtioneuvoston asetuksessa 1022/2006 annetut pintaveden laatunormit ja vesienhoitoasetuksen 1040/2006 liitteessä 7 A annetut pohjaveden laatunormit. (Asetuksilla täytäntöönpannaan vesipuitedirektiiviä (2000/60/EY), direktiivi 2008/105/EY ja sen muutosdirektiivi 2013/39/EU.)\nmaalien ja lakkojen osalta voidaan tarvittaessa viitata valtioneuvoston asetukseen 837/2005 ns. tuote-VOC-asetukseen. (Asetuksella täytöntöönpannaan haihtuvien orgaanisten yhdisteiden päästöjen rajoittamisesta annettu direktiivi 2004/42/EY). Lisätietoja: http://www.tukes.fi/fi/Toimialat/Kemikaalit-biosidit-ja-kasvinsuojeluaineet/Tuote-VOC/.\npesuaineiden osalta pesuaineasetuksen (EY) N:o 648/2004 mukainen luettelo ainesosista (ellei sitä ole jo annettu alakohdassa 3.2) eli pesuaineasetuksen artiklan 11 kohdan 3 ja liitteen VII A mukaiset koostumustiedot siltä osin kuin niitä ei ole ilmoitettu jo käyttöturvallisuustiedotteen kohdassa 3.2.\nMilloin herkistävä aine on ilmoitettava seoksen aineosana käyttöturvallisuustiedotteen (KTT:n) kohdassa 3?\nVaaralliseksi luokitellun seoksen sisältämä herkistävä aine tulee ilmoittaa KTT:n kohdassa 3.2, jos herkistävä aine aiheuttaa seoksen luokituksen herkistäväksi tai lisävaaralausekkeen EUH208 ”Sisältää (herkistävän aineen nimi). Voi aiheuttaa allergisen reaktion.” käytön varoitusetiketissä.\nJos seosta ei ole luokiteltu vaaralliseksi, herkistävää ainetta ei tarvitse ilmoittaa KTT:n kohdassa 3.2. Tässäkin tapauksessa KTT:n merkintöjä koskevassa kohdassa 2.2 on ilmoitettava lisävaaralauseke EUH208, josta käy ilmi herkistävän aineen nimi, silloin kun herkistävää ainetta on yli 10% luokitusrajasta.\nKs. myös UKK herkistävien aineiden ilmoittamisesta etiketissä kohdasta CLP > Merkinnät.\nKoskeeko rekisteröintivelvoite jatkokäyttäjiä?\nAineen rekisteröintivelvoite on valmistajalla, maahantuojalla, ja EU:n ulkopuolisen valmistajan nimeämällä ainoalla edustajalla. Jatkokäyttäjällä ei ole rekisteröintivelvoitetta. Joissain tapauksissa jatkokäyttäjällä voi olla velvollisuus ilmoittaa tietoja kemikaalivirastolle, mutta kysymyksessä ei ole rekisteröinti.\nOnko esineiden toimittajan ilmoitettava vastaanottajalle esineen sisältämät aineet?\nEsineen toimittajan tulee tiedottaa esineen vastaanottajaa esineen sisältämästä erityistä huolta aiheuttavasta aineesta (SVHC-aineesta), jos esine sisältää erityistä huolta aiheuttavaa ainetta yli 0,1 painoprosenttia (REACH-asetus, artikla 33). Esineen toimittajan on tällöin annettava esineen vastaanottajalle riittävät saatavilla olevat tiedot (vähintään aineen nimi) esineen turvallisen käytön mahdollistamiseksi. Tiedot on toimitettava myös kuluttajalle, jos kuluttaja niitä pyytää. Tiedot on toimitettava kuluttajalle 45 päivän kuluessa pyynnön vastaanottamisesta. Erityistä huolta aiheuttaviksi aineiksi tunnistetut aineet löytyvät Euroopan kemikaaliviraston sivuilla olevasta kandidaattilistasta.\nTietojen antamisen muodosta ei ole säädetty ja se vaihteleekin toimittajakohtaisesti sekä tietojen sisällön että vastaanottajan mukaan. Kuluttajalle tiedotettaessa vakiomuotoiset vastauskirjeet tai etikettitiedot saattavat olla sopiva väline, kun taas ammattikäyttäjälle tiedot voi olla parempi antaa erillisinä käyttöohjeina tai linkkeinä toimittajan verkkosivuille.\nKandidaattilista päivittyy pari kertaa vuodessa ja siten tiedottamisvelvoite voi tulla koskemaan esineitä, joista ei ole aiemmin toimitusketjussa tarvinnut tiedottaa.\nLisätietoa esitteessä Kandidaattilistan aineita koskevat velvollisuudet sekä ECHAn esineissä olevia aineita koskevassa toimintaohjeessa (kappale 5).\nOnko rautavalu esine?\nRautavalu katsotaan REACH-asetuksen mukaiseksi esineeksi, jos sen muoto, pinta tai rakenne määrittää sen käyttötarkoitusta enemmän kuin sen kemiallinen koostumus. Esimerkiksi valuharkko ei ole esine, kun taas vesiposti on.\nOnko rautaharkko aine?\nRautaharkko on aine, jos siihen ei ole lisätty muita aineita jolloin siitä tulee seos.\nOnko lupamenettelyn piiriin kuuluville aineille tonniraja?\nLupamenettelyn piiriin kuuluvilla aineilla ei ole tonnirajaa. Jos aine sisältyy asetuksen liitteeseen XIV ”Luvanvaraisten aineiden luettelo”, on sille haettava käyttölupaa käyttömäärästä riippumatta.\nOnko jo luvanvaraisia aineita?\nKyllä. REACH-asetuksen liitteeseen XIV luvanvaraisten aineiden luettelosta on lisätty aineita muutosasetuksilla. Aineita tullaan lisäämään säännöllisesti liitteeseen XIV Euroopan komission päätöksellä. ECHAn sivuilta löytyy ajantasainen luvanvaraisten aineiden luettelo.


Kun kaikki on pienestä kiinni - Start Living Your Best Life | Lily.fi\n15.1.2017 09:31 Elisa Lepistö\tStart Living Your Best Life\nHyppäsin eilen Patrickin kyytiin kaupungilta. Meidän oli tarkoitus mennä mustikkamaalle kuvailemaan. Hakaniemen torille kääntyessämme kulman takana olikin auto pysähtyneenä. Teimme äkkijarrutuksen ja saimme auton pysähtymään juuri ennen kuin olisimme osuneet seuraavaan autoon. Juuri kun ehdimme hengähtää läheltä piti -tilanteen takia, tunsimme että joku tulee kovalla vauhdilla meidän peräämme.\nTakaatuleva auto oli suuri hinausauto ja se tuli kovalla voimalla. Olimme niin lähellä edessä olevaa autoa, että räsähdimme samalla sen takaosaan. Mitään ei onneksi käynyt, lukuunottamatta kovia iskuja niskatukeen meillä ja edessä olevassa autossa. Autokin oli tilanteen jäljiltä vielä ajokunnossa, vaikka takaosa oli rytyssä, valot olivat hajalla ja etuosa lommoilla.\nKuitenkin hetken ehdin jo kuvitella, että se on menoa nyt.\nEn ollut aiemmin ollut missään autokolarissa, joten olo on vieläkin vähän kummallinen. Mietin moneen kertaan, mitä olisi voinut käydä jos meillä ei olisi ollut turvavöitä. Olen aina todella tarkka turvavyön käytöstä ja taksimatkoillakin olen se ärsyttävä tyyppi joka pyytää muitakin laittamaan vyöt kiinni. Kuitenkin tämän tapauksen jälkeen muistaa taas, miksi se on niin tärkeä.\nKävimme Dextrassa vielä tarkistamassa, ettei kolauksesta tullut mitään vammoja, eikä pääkään enää jomota tänään. Säästyimme siis todellakin säikähdyksellä. Nyt on kuitenkin vähän sellainen Frendien Rossin newfound respect for life - tyyppinen olo. Ja tietysti hurjan kiitollinen olo, ettei mitään sattunut. Se olisi voinut olla niin pienestä kiinni.\nHemppe (Ei varmistettu)\thttp://mythinghenzu.blogspot.fi\t 15.1.2017 19:39\nHuh, hyvä ettei käynyt kuinkaan! Mä vedin oman vanhan autoni nelisen vuotta sitten pellolle, meni ympäri maantiellä ja suistui kun oli niin liukasta (tilannenopeus oli onneks todella hidas). Siinä lähellä oli sähkötolppa, jonka just ja just vältin. Siinä tilanteessa mä vaan kiitin onneani että olin ehjänä!! Autostakin meni pelkästään rekisterikilpi lommoille, joten jonkinlainen ihme siinä tais tapahtua. :D Mä oon kans kaveriporukassa se, joka tarkastaa että kaikilla on se turvavyö päällä!\nElisa Lepistö\tStart Living Your Best Life\t 15.1.2017 21:58\nHui!! Sulla ollut kyllä hurjasti onnea matkassa! Onneksi ei käynyt pahemmin :) ja hyvä vaan että löytyy turvavyökyttääjiä :D\nan (Ei varmistettu)\t 15.1.2017 22:48\nTäältäkin löytyy yks turvavyökyttääjä! Vajaa vuosi sitten jouduin itsekin kolariin jonka lopputuloksena jäi auto katolleen, ilman turvavyötä olisin siis vaan päätynyt pyörimään autossa, nyt onneksi jäin sitten turvavöihin roikkumaan ja oottelemaan apua. Tämäkin tapahtui alle minuutin jälkeen startista, joten mä oon myös se "ärsyttävä" kyttääjä joka vaatii laittamaan turvavyön ennen kuin auto liikkuu. Monilla kun on huono tapa laittaa vasta lähdön jälkeen ajeltaessa turvavyötä, jos mä näin olisin tehnyt en olisi selvinnyt. Onneks teilläkin oli onni matkassa, sekä muilla kolarin osapuolilla, tommoset asiat pistää aina paljon mietityttämään elämän haurautta!\nElisa Lepistö\tStart Living Your Best Life\t 16.1.2017 06:34\nPistää tosiaan miettimään! Onneksi ei sulle käynyt pahemmin, kuulostaa hurjalta! Ja tosiaan, mullakin on huono tapa laittaa välillä vasta liikkeellä vyö kiinni. Mutta eihän sitä koskaan tiedä, milloin se onnettomuus sattuu. Tästä eteenpäin kiinnitän kyllä tuohonkin enemmän huomiota.


Le-Koron valtatie | Bioarkistot | Fandom\nin: Paikat, Onu-Wahi\nLe-Koron Valtatie on tunneli Onu-Korosta Le-Wahiin.\nOnu-Korossa ollut valtatien kartta. Liekit edustavat Ta-Koroa, Kaartuvat viivat Le-Koroa ja viiva jossa alla kolme pystyviivaa Onu-Koroa. Hohtava kivi merkitsee valokivi kaivoksen sijaintia.\nTunneleissa on vailaisuun käytettyjä valokiviä sekä joitakin riippuvia kasveja joihin valokivet voi kiinnittää.\nTunnelien kivi on ruskeata.\nTunneleissa on kaksi haarakohtaa. Yksi josta tiet vievät Ta-, Le- ja Onu-Koroon ja toinen haarauma Ta-Koroon vievällä reitillä josta pääsee valokivikaivoksiin.\nKun valokiviä ei enää toimitettu kaivajat lopettivat kaivamisen ja aloittivat mielen osoituksen.\nLopulta matoranit menivät lakkoon sillä he eivät suostuneet työskentelemään pelkkien soihtujen valossa. Ainoa "lakkorikkuri" oli Taipu, joka oli itsepäinen sekä toivoi pääsevänsä Le-Koroon.\nKun Valon Naamio kävi Onu-Wahissa, Rakshit hyökkäsivät Onu-Koroon ja sen katto sortui tukkien tunnelin.\nBohrokien tulon jälkeen Valtatie on ollut tuhoutuneena.\nValtatie on viimein valmis.\nToinen kartta, joka oli Ta-Korossa. Kartan ylälaidassa lukee; Ta-Onu-Le-Koro Subtransect\nYksi mustaa jaloa Mahikia kantanut matoran, joka otti osaa mielenosoitukseen. Saatta kuulua Ussalryyn. Ei tiedetä jäikö hän suurentamaan tunnelia sillä häntä ei nähty kaivamassa.\nTa-Korolainen vartija joka vartijoi tunnelin päätä Ta-Korossa.\nTunnelin Onu-Koron pään vartija.\nTa-Matoran, joka kantoi suurta punaista Kakamaa. Hänellä oli mukanaan Ta-Matoran-vartion keihäs. Hän vartioi tunnelin Ta-Koroista päätä.


ilmapiiri vanhainkodeissa? - Page 2 - Geriatria - Hoitajat.Net\nBy Guest eveliina, February 10, 2004 in Geriatria\nMä luulen että toi Esaac on trolli joka yrittää tahallaan provosoida. Kannattaa jättää omaan arvoonsa.\nOnkos toi jotain HKI seudun murretta? Mitä tarkoittaa trolli?\nSe on internetin murretta ;D\nTrolli on vanha keskutelualuilla asuva maahinen, jonka perusluonteeseen kuuluu tehdä kysymyksiä joiden ainoa tarkoitus on hämmentää lukijoita tai aloittaa sanasota. Mitä suuremman sekasorron Trolli saa aikaiseksi sitä parempi.\nEn ymmärrä mitään trollijuttuja. Olen vaan vanhankansan sh.\nPerushoitajat ovat sairaanhoitajien apulaisia, ja se siitä.\nKivat sulle asenteesta. Toivottavasti en ikinä joudu sun kanssas samaan työpaikkaan - tai kenenkään muunkaan joka noin ajattelee! Jokainen meistä on ammattilainen, ehkä ammattitaito ja kiinnostus ovat suuntautuneet eri tavalla mutta sehän tekee meistä entistä monipuolisemman tiimin! Ei ole mitään niin raivostuttavaa kuin työtoveri, joka ei arvosta lainkaan muita työntekijöitä samassa työssä.\nEt kai todellakaan luule, että olisin tosissani kirjoittanut näitä juttuja, leikilläni trollasin ja olen pahoillani siitä. Siksipä kirjoitankin nyt vaan asiaa, ainakin pääasiassa. Tsori, jos sait mielipahaa.\nOk asiasta on hyvä aina kirjoittaa, ettei siinä mitään. :o\nNiin... Ilmapiiri VK:ssa. Työskentelin 1,5 v. VK:ssa ja väliilä meno oli kuin villissä lännessä. Olen sh ammatiltani. Pahimmillaan osastollani oli tämä tilanne:\n16 potilasta, työkaverina lh, ei hoitoapulaista ja olin ainoa sh talossa. Eli pitäisi saada lounaaksi kaikki mummot ja papat ylös, järkätä kaikille potilaille aamupala ja lounas eteen, hoitaa keittiö hommat (astiat tiskikoneeseen jne...) tämän päälle toinen osasto soittaa et nyt tääl tarvittais sairaanhoitajaa...\nTämä oli tilanne useimpina viikonloppuina.\nNo jopas sapinät,Â ;) olikos tää yksityinen vai kunnallinen.Â\nTämä oli kunnan puolella. Minun mielestäni ihan ymmärrettävää että puolet vakihenkilöstöstä oli pitkillä sairaslomilla. OH:lle oli turha puhua. Hän ei kuunnellut.


Musiikkiluokkien Tuki ry - Riihimäen kaupunki\nEtusivu / Palvelut / Koulutus ja varhaiskasvatus / Perusopetus / Alakoulut / Eteläinen koulu / Musiikkiluokkien Tuki ry\nEnsimmäiset musiikkiluokat aloittivat Eteläisellä koululla vuonna 1982.\nMuutaman vuoden kuluttua perustettiin Musiikkiluokkien Tuki ry tukemaan näiden luokkien toimintaa ja edistämään kotien ja musiikkiluokkien yhteistyötä. Yli 30 -vuotias yhdistys on edelleen aktiivinen ja tekee koulun kanssa tiivistä yhteistyötä.\nYhdistyksen jäseneksi voi liittyä jokainen, joka haluaa tukea musiikkiluokkien toimintaa. Valtaosa jäsenistä on musiikkiluokkalaisten vanhempia. Jäseneksi liitytään maksamalla yhdistyksen jäsenmaksu 10€ tai kannatusjäsenmaksu 15€ tilille FI20 4262 1120 0219 88. Yhdistyksen toimintaa johtaa hallitus, johon valitaan aina lukuvuoden alussa kaksi vanhempien edustajaa kultakin musiikkiluokalta. Yhdistyksen kokoukset ovat avoimia kaikille jäsenille. Kokouksissa on aina mukana myös koulun edustus.\nMusiikkiluokkien Tuki ry avustaa koulua koululaiskonserttien käytännön järjestelyissä, osallistuu musiikkiluokkalaisten konsertti- ym. matkojen kustannuksiin, hankkii luokkien käyttöön instrumentteja ja muuta opetuksessa tarvittavaa materiaalia sekä järjestää oppilaille musiikin opetusta tukevia konsertteja ja työpajoja. Lisäksi yhdistys voi myöntää avustusta musiikkiluokalla olevan oppilaan koulumatkakuluihin, mikäli hän on menettänyt oikeuden koulukuljetukseen toissijaisen koulupaikkapäätöksen perusteella. Yhdistys pyrkii vaikuttamaan ja ylläpitämään keskustelua musiikkiluokkatoiminnan jatkuvuudesta myös tulevaisuudessa.\nMusiikkiluokkalaisten vanhempien maksamat jäsenmaksut ja konserttituotot ovat yhdistyksen tulonlähteitä. Lisäksi yhdistys järjestää erilaisia tapahtumia kuten kouludiscoja ja konserttikahvituksia varojen keräämiseksi. Yhdistys on saanut myös joitakin avustuksia tai lahjoituksia musiikkiluokkatoiminnan tukemiseen.\nLisätietoja yhdistyksen toiminnasta sekä tarkemmat yhteystiedot saat sähköpostilla osoitteesta musiikkiluokkientukiry@gmail.com sekä Facebook -sivulta Riihimäen Musiikkiluokkien Tuki ry.


Emanuela de Paulan bikinipeppu pysäyttää – Stara\nEmanuela de Paulan bikinipeppu pysäyttää\nViihdeuutiset 27.10.2009, 19:15 · Stara.fi\nMaailmankuulun alusvaatemerkin mallina nimeään parhaillaan kovaa vauhtia tunnetuksi tekevä nuoremman polven brasilialainen huippumalli Emanuela de Paula poseeraa parhaillaan viihdelehtien sivuilla ympäri maailmaa.\nUpea parikymppinen brunettekaunotar on nimittäin nyt kuvattu rannalla Victoria’s Secret -malliston mainoskuvauksissa. Eilen Karibialla St. Bartsin luksussaarella ikuistetuissa kuvissa hänet nähdään muiden muassa pinkeissä ja valkoisissa bikineissä sekä vihreässä uima-asussa. Katso kuvat tästä.\n20-vuotias brasilialaissyntyinen Emanuela de Paula on ehtinyt urallaan toimia muiden muassa Ralph Lauren, Tommy Hillfiger ja Next -vaatemerkkien mallina ja hän poseeraa tänä vuonna myös maailmankuulussa Pirellin tyttökalenterissa sekä lukuisissa muotilehdissä. Paula oli ensimmäisen kerran mallikurssilla jo yhdeksänvuotiaana, ja ensimmäiseen mallitoimistoonsa hänet kiinnitettiin 15-vuotiaana. Viime vuonna hän oli 11. eniten ansaitseva supermalli maailmassa 2,5 miljoonan tuloillaan.


Tässä haasteessa piti olla 1 nauha, 2 paperia ja 3 perhosta. Tein kortin sisarelleni syntymäpäiväksi. En ihan ole tyytyväinen korttiin, on jotenkin liian imelä. (kiiltos ja kimallusta). Mutta- tällä mennään.\nLähettänyt Maca klo 8.17\nLiisa 13. syyskuuta 2012 klo 9.15\nKaunis, iloinen kortti, ei minusta mitenkään imelä!:)\nJaana 13. syyskuuta 2012 klo 12.11\nKaunis eikä mitenkään yhtään imelä! Ja saa sitä imeliäkin juttuja tehdä...\nMeku 15. syyskuuta 2012 klo 18.07


Vartiointialan neuvotteluosapuolet palaavat tes-pöytään tiistaina 9.6. - Palvelualojen ammattiliitto PAM\nEtusivu / Uutiset / Vartiointialan neuvotteluosapuolet palaavat tes-pöytään tiistaina 9.6.\nPAM ja Palvelualojen työnantajat Palta jatkavat neuvotteluja vartiointialan uusista työehdoista.\nVartiointialan työehtosopimusneuvotteluja on käyty yli kuukausi, mutta ratkaisua on viivästyttänyt muun muassa keskustelu kiky-tunneista. Alalle odotetaan jo ratkaisua. PAMin hallitus kokoontuu keskiviikkona 10.6.\nVartiointialan aiempi työehtosopimussopimus umpeutui huhtikuun lopussa, mutta sen määräyksiä noudatetaan niin kauan, kunnes uusi sopimus on solmittu.\nVartiointialan työehtosopimuksen alaisissa töissä työskentelee 8000 työntekijää muun muassa vartijoina, turvatarkastajina ja arvokuljettajina sekä vahtimestareina. Alan suurimpia yrityksiä Suomessa ovat muun muassa Avarn Security Oy, Loomis Suomi Oy, Securitas Oy.


Hopea, korut ja kivet\nStephen J Helliwell\nHopea-aarteita Liivinmaalta, Eestistä ja Kuurinmaalta (58€) Teksti suomi, ruotsi, englanti 368 sivua 9.90 €\nBenton Seymour Rabinovitch & Helen Clifford\nHopeisia kakkulapioita nykyajan huipputekijöiltä. (40€) Teksti englanti 160 sivua 19.90 €\nEligius - Jalot kullan takojat\nEligius - Jalot kullan takojat on vuonna 1905 perustetun Suomen Kultasdeppien Liiton juhlateos. Kirja luo Katsauksen liiton historiaan ja esittelee sadoin korukivin maamme kultaseppäalan tämän päivän huippuosaajia. 224 sivua 59.90 €\nTaideteollisuutta edustaa Eric Otto Waldemar Ehrström (1881-1934), jonka taiteellinen lahjakkuus kohoaa ylitse muiden. Kaikkea, mitä hän tekee, leimaa maku ja herkkä, älykäs ote. (40€) 107 sivua 19.90 €\nThe Woolf Family- kokoelman esineitä Lahden taidemuseossa, upeat valokuvat (15€) 28 sivua 4.00 €\nTämä kirja on kattava tietopaketti jalokivien viistehionnasta ja siihen liittyvästä gemmologiasta. Kirjaan on koottu kaikki oleellinen tieto, jota viistehioja käytännön ongelmatilanteessa tarvitsee, ja miksei femmologi ja kultaseppäkin arvioidessaam hionnan laatuun liittyviä kysymyksiä. Kirjassa kerrotaan mm. valon käyttäytymisen lainalaisuuksista, värien ja sulkeumien vaikutuksesta kivien arvoon, esitellään tarvittavat koneet, ja laitteet toimintaperiaatteineen, käydään vaihe vaiheelta läpi viistehionnan työvaiheet sekä esitellään perusmallit. Kirjassa esitellään myös suomalaisen viistehiojan käyttämät yleisimmät jalokivet ominaisuuksineen, kotimaisia löytöpaikkoja unohtamatta. 221 sivua 35.00 €\nJewellery 1789-1910 The International Era Volume I 1789-1861\n535 kuvaa Teksti englanti 472 sivua 66.00 €\nJewellery 1789-1910 The International Era Volume II 1862-1910\n300 kuvaa Teksti englanti 374 sivua 66.00 €\nOppikirjassa käsitellään kivenistutuksen perustekniikat, materiaalit ja työkalut. Se on tarkoitettu oppikirjaksi kultasepän ammatilliseen peruskoulutukseen. Kirja soveltuu hyvin myös alan harrastajille sekä jo ammatissa toimiville kultasepille. 92 sivua 32.00 €\nMatti Hyvärinen ja Tomi Hyvärinen\nKirja esittelee käytännön työtapoja, vahavalussa käytettäviä aineita ja laitteita. Kirjassa on myös aineiden fysikaalisia ilmiöitä käsittelevä teoriaosa. Kirja soveltuu perusoppikirjaksi käsi- ja taideteollisuusalan ammatilliseen koulutukseen sekä jo ammatissa toimivien käyttöön 208 sivua 33.00 €\nRoland & Otto Roland Mellin Master Goldsmiths\nRoland & Otto Roland Mellin Kultaseppämestarit - Goldsmdsmästerna 76 sivua (ovh. 20.00) 9.90 €\nTämä kirja esittelee suomalaista hopeataidetta 1500- luvulta meidän päiviimme asti. Pääosassa on oman vuosisatamme designhopea, jonka historian vaiheita ei ole aiemmin kokonaisuutena kirjoissa kuvattu (31€) 127 sivua 19.90 €\nSuomalainen koru- Finnish jewellery- Finlandesa joya\nKaarin Bande Jensen ja Eija Mäkelä\nKuvateos suomalaisesta korutaiteesta, sisältäen upeita värikuvia kolmesta Suomalainen Koru näyttelystä. Teksti suomi, englanti, espanja 49.90 €\nSuomalaisia hopeisia teesiivilöitä\nValle J. Oikarinen\nKodeissamme on käytetty teen tarjoiluun hopeisia välineitä jo yli kahdensadan vuoden ajan. Tämä teos kattaa laajasti suomalaisen teesiivilän historian. Tekijä on luokitellut siivilät muodon ja teknisten ratkaisujen perusteella viiteen pääryhmään. Sinänsä keinotekoinen jaottelu sijoittaa ne samalla myös eri aikakausille. Sitä mukaa kun siirrytään rokokoosta useiden tyylisuuntien kautta tämän päivän designiin, muuttuvat siivilätyypit teekannun nokkaan ripustettavista koristeellisista pikkumaljoista 1900-luvun luvun selkeän linjakkaisiin malleihin (30€) 152 sivua 20,00 €\nNäköispainos 1924 vuoden klassikosta. Kirjassa esitellään monia taidekäsityön menetelmiä kuten metallitaide, graafillinen taide, lasimaalaus, posliinimaalaus, keramiikka, pegmentti, kankaiden värjäys ja kipsinvalanta. 129 kuvaa 229 sivua 20.00 €\nKirjassa on esitelty 100 suomalaista taidemitallia. Sisällys: Mitalli - kolikko vai pienoisveistos Kaksi valmistustapaa - lyödä ja valaa Metallin värit - parisanaa patinasta Takasivujen tarinat - henkilöt ja tapahtumat Monumentit ja mitallit - taiteilijoiden tuotannosta Keräilijän elämykset - katsoa vai koskea Killan kulmakivet - vuosimallit ja näyttelyt Taiteilija - ja kuvaluettelo 136 sivua 9.90 €\nThe Paris Salons 1895-1914 Jewelry I\nSuunnittelijat I A-K, 2500 kuvaa Teksti englanti 306 sivua 76.00 €\nThe Paris Salons 1895-1914 Jewelry II\nSuunnittelijat II L-Z, 3000 kuvaa Teksti englanti 350 sivua 76.00 €\nKristina H. Bergström Maud Häggblad\nHopeakorut ovat in! Joustavana ja suhteellisen edullisena materiaalina hopeasta voi luoda näyttäviä ja persoonallisia koruja. Siksi niiden tekeminen itse on erityisen palkitsevaa – ja yhä suositumpaa kursseilla ympäri maan. Hopeantaonta on odotettu peruskurssi hopeakorujen valmistamiseen. Se kertoo kattavasti taonnassa käytettävistä työkaluista ja hopeamateriaaleista sekä johdattaa eri työvaiheisiin. Mukana on ohjeita muutamiin hopeakoruihin – homman suola on kuitenkin oma ideointi, jonka tueksi kirja antaa runsain mitoin inspiraatiota. (ovh. 32.00) 9.90 €\nJohanna Viheraho & Sari Tammikari\nMuistojen korut tarjoaa persoonallisia ja kekseliäitä ideoita, joilla vanhoista koruista ja esineistä ja yllättävistäkin materiaaleista voi tehdä uniikkeja koruja. Kirjassa on viitisenkymmentä houkuttavaa ja innovatiivista koruohjetta sekä opastusta materiaaleihin ja niiden luovaan uusiokäyttöön. Tekniikkaosio perehdyttää eri tekniikoihin metallilangan käsittelystä solmeiluun, tinaamisesta korunosien valmistamiseen. Sopii niin aloittelijalle kuin kokeneellekin tekijälle. 112 sivua. (ovh. 36,-) 23.00 €\nHelmi- ja metallilankakorujen valmistus on luova käsityön muoto, joka kerää jatkuvasti uusia harrastajia. Kauniit korut helmistä ja metallilangasta esittelee 30 kaunista ja helppotekoista mallia. Töissä hyödynnetään luovasti huokeita materiaaleja, kuten vanhoja nappeja, rikkoutuneita koruja, pikkukiviä ja jopa muttereita, joista syntyy graafisia koruja sormuksista kaula- ja korvakoruihin. Vaiheittain etenevät ohjeet neuvovat aloittelijankin harrastuksen saloihin. 128 sivua. (ovh. 33.00) 9.90 €\nKalevala Koru Oy:n vuoden 1941 koruluettelo on yhtiön varhaisimpia katalogeja, ja se sisältää 155:n ensimmäisenä tuotantoon otetun kalevalakorun tiedot. Kuvien lisäksi luettelosta löytyvät alkuperäisesineiden löytöpaikat, arvioitu ikä ja koruissa käytetty materiaali. Koruluettelo on osa suomalaista koruhistoriaa ja välttämätön hakuteos jokaiselle antiikkikoruista kiinnostuneelle. 60 sivua. 14.90 €\nKorujen kiehtova maailma avautuu sekä menneiden vuosisatojen esimerkein että Suomessa uutta, teollisesti valmistettua korua edustaneiden suunnittelijoiden tuotannon valossa. Alan uranuurtajat, Kalevala Koru, Kaunis Koru ja Lapponia Jewelry suunnittelijoineen ovat ruokkineet monipuolisesti suomalaista korukulttuuria, joka parhaillaan tarjoaa myös kansainväliseen kilpailuun menestyksellä osallistuvaa uniikkia taidetta. Jo 1960-luvulta lähtien Suomessa on työskennellyt koruntekijöitä, jotka ovat linjaansa etsiessään poikenneet traditiosta ja työskennelleet poikkeavin materiaalein ja muodoin. Korutaiteilijoita on lukuisia, joskin heidän teoksensa puhuttelevat toistaiseksi vain pientä asiantuntijajoukkoa. Korutaiteen tai kokeellisen korun keräilijöiksi Suomessa 1970-luvulla ryhtyneiden Helena ja Lars Pahlmanin haastattelu valaisee heidän keräilyharrastustaan ja avaa samalla heidän laajaa kokoelmaansa, josta esitellään sata heidän itsensä valitsemaa esimerkkiä. 39.90 €\nHohtavan kaunis meripihka on kautta aikojen kiehtonut ja ihmetyttänyt ihmisiä. Se on kivi, joka palaa ja on pehmeytensä vuoksi helposti muotoiltavissa. Jo kivikaudella siitä on tehty taikakaluja, koruja ja taide-esineitä. Meripihkalla on myös tieteelle suuri merkitys. Pihkan ollessa vielä tuoretta siihen takertui monenlaisia hyönteisiä ja kasvinosia, jotka ovat säilyneet miltei sellaisenaan. Pihkanäytteiden avulla voidaan päätellä, millaiselta luonto näytti miljoonia vuosia sitten. 187 sivua. (ovh. 40,-) 12.00 €\nTäydellinen ohjekirja käy läpi kaikki avainasiat ihastuttavien helmikorujen aikaansaamiseksi. • Miten yhdistää kaikki osaset kauniiksi kokonaisuudeksi? • Kiiltävä kiiltävän seurassa – vai mieluummin mattaan yhdistettynä? • Miten monta välihelmeä varsinaisten helmien väliin? • Olisiko symmetria paras ratkaisu? • Entä korun rytmi ja jaksotukset? • Pysyykö koru paikallaan vai kieppuuko ja heilahteleeko? • Glamouria vai hippityyliä, draamaa vai harmoniaa? Tämä kirja tarjoaa vastaukset kaikkiin näihin kysymyksiin ja moniin muihin pulmiin, joita koruharrastaja ennen pitkää joutuu ratkomaan. Ja mikä parasta, 20 yksityiskohtaista ohjetta auttavat testaamaan kaiken käytännössä. 144 sivua. ( ovh. 30,-) 19.90 €\nMuototaiteen vapaaottelija Matti Hyvärinen\nTämä omaelämäkerrallinen teos tarkastelee paitsi Matti Hyvärisen uraa ja elämää myös suomalaisen kultaseppäalan historiaa, asioita ja tapahtumia tavanomaista siloteltua tarkastelutapaa realistisemmasta näkökulmasta. Asiat on esitetty sellaisina kuin ne alan aikalaistoimija on kokenut ja nähnyt. Kunhan hiekkaa silmiin puhaltavat ajan tuulet tyyntyvät, silmät aukeavat ja näköalat kirkastuvat, kirja tarjoaa ennakkoasenteettomalle tarkastelijalle mahdollisuuden vallitsevia tai fabrikoituja käsityksiä avarakatseisempaan näkemykseen. Kirjassa käydään läpi Matti Hyvärisen taiteilija- ja yrittäjäuraa noin 60 vuoden ajalta. Pitkään uraan on luonnollisesti mahtunut ylä- ja alamäkiä. Kirjassaan Matti kertoo avoimesti niin saavutuksistaan kuin vastoinkäymisistään. Paikoitellen alavireisten tapahtumien vastapainoksi hän tarinoi myös humoristiseen tyyliin hauskoista sattumuksista uransa varrelta. Teoksessa käsitellään myös Matti Hyvärisen yrityksen, Sirokorun, historiaa. Lisäksi Matti tuo esille turkulaisia alan henkilöitä ja yrityksiä, jotka ovat olleet hänen itsensä tavoin tärkeässä asemassa mukana viemässä suomalaista korumuotoilua ja korutaidetta maailmalle. Kirjan voi nähdä myös värikkäänä kuvakertomuksena Matti Hyvärisen elämästä ja tuotannosta. Runsaasti kuvitettu kirja esittelee sivuillaan yli neljäsataa korua, muuta teosta tai kuva-aihetta. 79.90 €\nTässä teoksessa on 26 upeaa korumallia helmien pujottelutekniikoilla tehtäviin kaulakoruihin, rannekoruihin, sormuksiin ja korvakoruihin. Hurmaavia, flirttailevia, moderneja ja klassisia - korumalleja löytyy moneen makuun. Helmien pujotteluun ja erilaisiin pistoihin perehdytetään aluksi havainnollisten valokuvien avulla. Myös työohjeet johdattavat yksityiskohtia myöten onnistuneeseen lopputulokseen. 143 sivua. (ovh. 34,-) 12.00 €\nKirja luotaa korun historiaa loistokkaasta kultasepäntyöstä taiteen raja-aitoja kaatavaan nykykoruun. Pietarista Suomeen vuoden 1917 jälkeen tulleet kulta- ja hopeasepät rikastuttivat korualaa taidonnäytteillään, minkä todistaa esimerkiksi A. Tillanderin kultasepänliike. Sotien välisenä aikana kunnioitettiin perinteitä, mutta 1930-luvun lopulla perustetusta Kalevala Korusta kehittyi modernin korun uranuurtaja. Varsinaisten designkorujen aika koitti 1950-luvulla, kun kärkijoukko Bertel Gardberg, Eero Rislakki, Elis Kauppi, Börje Rajalin, Paula Häiväoja ja Jan Salakari loivat uusia muotoja ja raivasivat tietä maamme korutaiteen kansainväliselle menestykselle 1960-luvulla. Nykykoru ei enää korosta suomalaisuutta vaan vaikutteet haetaan globaaleista trendeistä. 312 sivua. 19.90 €\nHANNA UUSITALO, NOOMI LJUNGDELL\nSuomalaiset hopea-aterimet ja -ottimet, niiden tyylipiirteet ja eri hopeasarjat ensi kertaa yksissä kansissa. Hopea-aterimet ovat suosittuja lahjoja ja yhä halutumpia keräilykohteita. Pöytähopeat kaapin kätköistä perehdyttää näihin muistoja herättäviin aarteisiin varhaisista lusikanperistä rakastettuihin sarjoihin ja nykymuotoilijoiden aterimiin. Kirja kertoo harvinaisten aterimien käyttötarkoituksista ja opastaa hopea-esineiden leimojen tunnistamisessa sekä hopean huollossa. Kauniit kuvat rohkaisevat lukijaa kaivamaan pöytähopeat kaapin uumenista ja ottamaan ne käyttöön muulloinkin kuin juhlatilaisuuksissa. 168 sivua. (ovh. 38,00) 19.90 €\nViipurin hopeat - Hopeasepän työtä ja kulttuurihistoriaa\niipurin hopeat esittelee viipurilaista hopeasepäntyötä sekä hopeamestareiden ja heidän oppipoikiensa vaiheita. Ainutlaatuisten hopeaesineiden kiehtovat tarinat ovat osa suomalaisen taidekäsityön historiaa ja Viipurin kulttuurihistoriaa. Viipurin historia selittää vahvasti siellä valmistettujen hopeaesineiden erityisyyttä. Viipurilaismestarien käsityö kertoo eri aikoina ilmenneistä ruotsalaisista, saksalaisista, balttilaisista ja venäläisistä kulttuurivaikutteista. Kansainväliset esinetyypit, tyylit ja koristeaiheet näkyivät Viipurissa taidokkaina, hienovaraisina ja omaperäisinä hopeaesineinä. Esimerkiksi viipurilaiset olutkannut ja karoliinipikarit kuuluvat maamme kauneimpiin. Marketta Tammisen tekstiä täydentävät yli 150 esinekuvaa ja leimaluettelot viipurilaisista hopeasepistä ja heidän oppipojistaan. 205 sivua 31.90 €\nUpeat helpot metallilankakorut\nMetallilanka on koruntekijän unelma: se on monipuolinen, helposti työstettävä materiaali, johon voi liittää melkein mitä vain helmistä ja korukivistä erilaisiin nauhoihin ja nyöreihin. Metallilankaa voi neuloa, punoa, vääntää ja taittaa, ja lopputuloksena on häikäiseviä, omaperäisiä koruja. Kristalleja sädehtivän sormuksen tai herkän linnunpesäkaulakorun tekemiseen tarvitaan hyvin vähän välineitä, ja työmenetelmät on helppo oppia. Upeat, helpot metallilankakorut perehdyttää metallilangan käsittelyyn. Havainnolliset ohjeet etenevät perustekniikoista vaativampiin, ja lisäksi kirjassa on yhdentoista projektin yksityiskohtaiset ohjeet. Kun tekniikat tulevat tutuiksi, vain oma mielikuvitus on rajana ja voit suunnitella oman, ainutlaatuisen korumallistosi. 160 sivua. 9.90 €


Pokeri & Fitness: Kiertoharjoittelua Eevi Teittisen tahtiin\nPokeri & Fitness\nblogimme esittelee ammattiohjaajien ja treenaajien vinkkejä pokerinpelaajille, jotka haluavat pitää itsestänsä huolta. He kertovat kuinka pokerihai voi minimoida haitat, jotka syntyvät pitkästä istumisesta aloillaan ja maksimoimaan hyödyt, joita vireystilan parantaminen antaa.\nTällä kertaa PokerListingsin haastattelussa on MiniFitnessin ammattiohjaaja Eevi Teittinen, joka kertoo meille niin treenamisesta, oikeanlaisen syömisen tärkeydestä kuin herkuttelunkin vaaroista.\nJutussa olevat kuvat ovat Cosmopolitanin bloggaaja Julia Toivosen ottamia.\nPokerListings: Miten turnauspelaajan kannattaisi syödä, että hänen keskittymiskykynsä pysyisi optimaalisena pitkissä pokeriturnauksissa?\nEevi Teittinen: Jotta keho ja mieli toimii optimaalisesti, on ruokaa syötävä säännöllisesti. Hyvä ateriarytmi on tankata ruokaa 2-4 tunnin välein.\nJotta keskittyminen ei kohdistuisi ruoansulatukseen turnauksen aikana, kannattaa syödä kunnon ateria 2-3 tuntia ennen turnausta. Aterian tulisi koostua hiilihydraatista, proteiinista ja kasviksista.\nEnnen turnausta kannattaa syödä välipala, kuten vaikka 20 grammaa pähkinöitä, rahka ja hedelmä. Välipalan tulisi olla kuitenkin riittävän runsas, jotta energiaa riittää itse turnaukseen tarpeeksi. Ylimääräinen napostelu ei ole suotavaa, sillä se aiheuttaa insuliinissa heittelyitä.\nPL: Kerrotko vähän tarkemmin siitä minkälaista ravintoa on syytä nauttia aterioilla\nEevi: Aivot tarvitsevat hiilihydraatteja ja kehomme kaipaa kehon rakentamiseen proteiineja: proteiinit ovat tärkeitä immuunipuolustuksessa, sekä hormonien ja entsyymien tuotannossa.\nKasvikset, vihannekset, marjat ja hedelmät suojaavat meitä vapailta radikaaleilta ja niistä saamme kehoomme antioksidantteja. Nyrkkisääntö antioksidanttien suhteen on helppo: mitä tummempi väri, sitä enemmän antioksidantteja. Erityisen paljon antioksidantteja löytyy esimerkiksi munakoisosta, parsasta, mustikasta, kiivistä, paprikasta ja valkosipulista. Antioksidanttien tarve täytetään nauttimalla vähintään 500 grammaa hedelmiä, vihanneksia ja marjoja päivässä.\nTarvitsemme myös jonkinverran rasvoja: rasvahapot ovat tärkeitä immuunipuolustusjärjestelmälle. Rasvahapot toimivat niin kolesterolin kuin hormonienkin muodostumisessa sekä hermoston rakennusaineena. Yleensä ihmiset saavat liikaa erityisesti tyydyttynyttä rasvaa. Tyydyttynyttä rasvaa on mm. rasvaisissa maitotuotteissa ja rasvaisessa naudanlihassa. Tyydyttymättömät rasvat ovat taas yleisesti ottaen hyviä rasvoja. Niitä on mm. kalanrasvassa, avokadossa ja oliiviöljyssä.\nPL: Entä nestetankkaus?\nEevi: Keho kuluttaa tavallisesti 2-3 litraan vettä vuorokaudessa. Suoristuskyky laskee, kun keho on menettänyt nestettä 2 prosenttia kehon painosta. On siis tärkeää juoda vettä muutenkin kuin janoon. Varaa nestettä turnaukseen ja muista nesteyttää kehoa myös pitkin päivää.\nHyvä ateriajakauma on seuraava: aamiaisen osuus koko päivän ravinnonsaannista tulisi olla 20-25%, lounaan 25-35% ja illallisen 25-35%. Loppu energiasta saa tulla välipaloista, mutta on hyvä pitää huolta, että ne ovat monipuolisia.\nHiilihydraatteja, proteiineja, marjoja ja kasviksia on syytä syödä jokaisella aterialla.\nPL: Jakaisitko pari liikuntavinkkiä niille, joilla on istuva työ ja rajoitetusti aikaa vapaa-ajan liikuntaan? Onko mahdollisesti sellaisia toimivia treeniharjoituksia, jotka onnistuvat kotoa käsin/työpöydän takana?\nEevi: Pitkät päivät verottavat ja siksi kannattaakin venytellä välillä myös työpäivän aikana. Mikäli mahdollista, kannattaa seisoa ainakin osa päivästä: kaloreita palaa huimasti enemmän! Mikäli istut, kannattaa tuolista nousta jaloittelemaan kerran tunnissa.\nAlla muutamia liikkeitä, joita Eevi suosittelee\nTreenin ei tarvitse kestää tunteja: puoli tuntiakin riittää. Erilaiset kiertoharjoittelut ovat erinomaisia. Kiertoharjoittelussa käydään läpi 10 eri liikettä ja kutakin liikettä tehdään 1-2 minuuttia. Kierros käydään läpi ilman taukoja. Jokaisen kokonaisen kierroksen jälkeen pidä lyhyt tauko ja toista kierros niin monesti kuin suinkin ehdit ja jaksat! Pidä huoli, että käyt koko kropan lihakset läpi.\nOlisi hyvä siirtyä isoista lihaksista pienempiin. Esimerkiksi järjestyksessä jalat, selkä, rinta, olkapäät, hauis, ojentaja ja vatsat.\nKotonakin voi treenata todella tehokkaasti. Esimerkiksi kahvakuulalla voit treenata koko kropan läpi hyvinkin haastavasti.\nKiireisen ihmisen kannattaa ehdottomasti hyödyntää työmatkoja: lenkkeily ja pyöräily ovat oivallisia siihen. Päivä alkaa aivan eri tavalla urheilemisen jälkeen: olet pirteämpi ja jaksat paremmin.\nPL: Tähän vuodenaikaan lukijoita varmasti kiinnostaisi saada pari vinkkiä siitä, miten treenaamismotivaatio saadaan pidettyä yllä, jotta se uudenvuodenlupaus ei menisi heti pieleen vuoden alussa. Kuinka pidättäytyä herkuista?\nEevi: Kannattaa asettaa realistisia tavoitteita aikajaksoihin. Ei kannata haukata koko palaa kerralla, sillä usein se pala jääkin sitten syömättä. Personal trainer auttaa monia ihmisiä ylläpitämään motivaatiota: asetetaan järkeviä tavoitteita ja saavutetaan ne yhdessä. Tekemisen tulee olla mielekästä, vaikka se olisikin haastavaa ja rankkaa.\nMiten päästä eroon sokerinhimosta? Herkkulakko on mielestäni paras startti: sen jälkeen on paljon helpompi olla ilman, eikä herkkuja tee usein edes mieli niin usein. Kokeile kuukausi ja huomaat eron! Sokeri on kehollemme huumetta – jos emme saa sitä, vieroitumme siitä vähitellen.


Nuori ensisynnyttäjä - Minä myös synnyttäjänä\nSain tietää odottavani esikoistani päivä seitsemännentoista syntymäpäiväni jälkeen. Hakeuduin neuvolaan muutamia viikkoja myöhemmin ja neuvolassa minut kohdattiin aina hyvin ja kuunnellen. Mutta äitiyspoliklinikalle rakenneultratutkimukseen mennessäni oli kohtelu aivan toista.\nKoska lapsen isä asui ulkomailla, eikä ollut läsnä odotuksessa, menin paikalle yksin. Tutkimuksen suorittanut henkilö ei kommunikoinut kanssani oikeastaan ollenkaan, tervehti, kysyi henkilötiedot ja viittasi käymään tutkimuspöydälle. Tutkimuksen aikana hän ei kertaakaan selittänyt minulle, mitä tekee, mitä ruudulla näkyy tai muutenkaan sanonut sanaakaan minun suuntaani. Jossain vaiheessa ultrassa näkyi jotain, mistä hän halusi konsultoida lääkäriä ja kävi hakemassa tämän toisesta huoneesta, siinä he juttelivat hetken kuiskien sanomatta minulle sanaakaan. Samaan aikaan makasin tutkimuspöydällä ja itkin hiljaa kyyneleitä pyyhkien, kun en tiennyt, mitä oli meneillään. Lopulta he päätyivät siihen, ettei se mitä näkivät ollut kuitenkaan normaalista poikkeavaa, mutta eivät sanoneet sitäkään minulle ääneen. Toinen henkilö lähti ja toinen käski minun nousta, kirjoitti mitään sanomatta mitat ym. neuvolakorttiini ja ojensi sen minulle sanoen: ”kaikki hyvin, näkemiin.”\nSamankaltainen kohtelu toistui myöhemmin samassa paikassa synnytystapa-arviossa ja toisella kontrollikäynnillä, minulle kommunikoitiin vain pakolliset asiat. Ultratessa ei näytetty, mitä ruudulla näkyy, enkä esimerkiksi saanut ultrakuvia.\nSynnyttämään minun oli alun perin tarkoitus mennä yksin, mutta loppujen lopuksi tätini lähtikin mukaan. Olin lukenut jonkun verran synnytyksestä ja toiveissani oli alun perin kotisynnytys, mutta kun se ei terveydenhuollon piirissä ollut mahdollista, halusin lääkkeettömän, luonnonmukaisen sairaalasynnytyksen. Halusin olla mahdollisimman paljon liikkeellä ja pystyssä, enkä vuoteessa ja halusin vauvan heti ihokontaktiin ja imettää. Äitiyspoliklinikan huonoista kokemuksista huolimatta luotin kätilöihin ja siihen, että he tarjoaisivat sitten aina tilanteeseen sopivia vaihtoehtoja.\nSynnytyksen käynnistyttyä halusin olla kotona (mummoni luona) niin pitkään kuin mahdollista ja säännöllisten supistusten alettua noin puolenpäivän aikoihin vietinkin ensin leppoisan iltapäivän ja illan mummoni ja tätini kanssa kuunnellen heidän synnytystarinoitaan ottaen samalla supistuksia vastaan keinutuolissa keinutellen ja ympäri asuntoa kävellen. Tämä on ihanin muisto, joka minulla on esikoisen synnytyksestä.\nJoskus yhdeksän ja kymmenen välillä illalla minusta alkoi tuntua, että supistukset vain voimistuivat ja voimistuivat. Kun minulla ei ollut kokemusta siitä miten kovaa synnytyskipu voisi olla, ajattelin olevan parasta lähteä kohti sairaalaa, jonne oli reilun puolen tunnin matka. Ajoimme sairaalaan tätini autolla. Oli kovin tuulinen pakkasyö ja saapuessamme sairaalan parkkipaikka oli kovin liukas ja meillä vaikeuksia päästä sen läpi oville asti, mutta onnistuimme kaatumatta.\nSynnytysosastolle tullessa todettiin synnytyksen olevan käynnissä ja asetuimme synnytyssaliin. Ensin olin pystyssä, kävelin tai istuin keinutuolissa ja lueskelin välillä lehtiä, joita meille oltiin tuotu ajankuluksi. Pärjäsin kivun kanssa melko hyvin, käyrääkin voitiin ottaa keinutuolissa, eikä minun tarvinnut maata sängyllä, kun en halunnut. Kivut kuitenkin voimistuivat, minulle nousi kuume, sain antibioottitipan ja jossain vaiheessa kätilö kysyi minulta, haluaisinko jotain kivunlievitystä. Vastasin etten oikein tiennyt mitä, toivoen että saisin vaihtoehtoja, mutta niitä ei minulle kuitenkaan annettu, vaan kätilö kääntyikin tätini puoleen. Ja tästä lähtien oikeastaan kaikki keskustelu toimenpiteistä ym. käytiin tätini kanssa ja minä muutuin objektiksi, jota vain käskettiin tekemään asioita selittämättä, miksi ja mitä toimenpidettä varten.\nKätilö ja tätini päätyivät, siihen että minulle laitettaisiin ensin kohdunkaulanpuudute ja sitä varten minut ohjattiin sängylle. En olisi halunnut, mutta tilanne tapahtui niin nopeasti, etten osannut vastustella. Sen jälkeen minun ei enää pyynnöistäni huolimatta annettu nousta sängystä. Puudute vei minulta täysin supistustuntemukset, mutta sängyllä maatessa selkääni särki tauotta paljon supistuskipua kovemmin, siihen kipuun sain onneksi lämpöpussin ja se oli paras kivunlievitys, jota minulle tarjottiin. Koska valitin edelleen selkäkipua, jossain vaiheessa kuulin kätilön keskustelevan tätini kanssa spinaalipuudutteesta, asiasta ei kysytty minulta ollenkaan, vaan siitä kerrottiin ilmoitusluontoisesti vasta siinä vaiheessa, kun anestesialääkäri olikin jo ovella kärryineen. Silloin sain jostain voimaa ja sanoinkin tiukasti ”Ei, en halua sitä puudutetta!” Tämä oli synnytyksen voimaannuttavin hetki. Ja onneksi minua edes silloin kuunneltiin.\nPian kohdunsuu olikin jo täysin auki ja minua kehotettiin ponnistamaan, joka ilman ponnistamisen tarvetta ja supistusten tuntemista osoittautui pian melko tehottomaksi (jouduin tunnustelemaan käsin mahan päältä, milloin supistus on päällä, tietääkseni milloin ponnistaa) ponnistusvaihe kesti reilu 1,5 h päättyen episiotomiaan ja imukuppiin. Muistikuvani ponnistusvaiheen lopusta ovat hatarat, mutta vauva syntyi kuitenkin hyvävointisena (klo 6:04) ja muistan kuinka näin hänet lastenlääkärin tutkittavana ennen kuin pyörryin/nukahdin. Seuraava muistikuvani on, kun heräsin ja vauva oli jo kapaloitu ja tätini syötti hänelle tuttipullosta luovutettua äidinmaitoa. Tässäkin koen kävellyn ylitseni, sillä lääketieteellistä syytä pulloruokinnalle ei ollut, vauva voi hyvin ja hänen verensokerinsa olivat kunnossa. Ja uskon tämän varhaisen pulloruokinnan ennen ensi-imetystä olleen (muuten puutteellisen imetysohjauksen ja tuen kanssa) osasyynä ensikuukausien imetysongelmiimme.\nMinulla meni vuosia tulla sinuiksi tämän synnytyskokemuksen kanssa ja alkuun syytin mielessäni myös tätiäni siitä, että hän osallistui minun toiveideni ylitse kävelemiseen ja minun täydelliseen sivuuttamiseeni, eikä puolustanut oikeuttani itsemääräämisoikeuteen. Mutta myöhemmin olen ymmärtänyt, että kylmiltään ja ilman ennakkokeskustelua toiveistani mukaan tullessaan, ei hän voinut kovin hyvin tietää mitä halusin ja luotti tilanteessa ammattilaisten asiantuntijuuteen, joten olen antanut hänelle anteeksi. Lisäksi syytin itseäni ja olin hyvin pettyny, kun en pystynyt pitämään puoliani ja ilmaisemaan toiveitani painokkaammin.\nAsioita paljon pohdittuani, koen että kokemukseni synnytyksestä olisi voinut olla täysin erilainen, vaikka se teknisesti olisikin mennyt täysin samoin, jos asioista oltaisiin vain keskusteltu minun kanssani, toimenpiteille annettu selitykset ja annettu vaihtoehtoja, jos mahdollista. Sama äitiyspoliklinikalla, mielestäni erityisesti juuri nuoren, yksin odottavan ensisynnyttäjän kanssa olisi erittäin tärkeää huomioida häntä, kertoa tutkimuksista ja selittää ultrassa mitä kuvassa näkyy ja näin vahvistaa äidin suhdetta syntyvään lapseen, kun hän monessa tapauksessa (ei kaikissa) on suunnittelematta ja yllättäen tai muuten valmistautumatta tulossa vanhemmaksi.\nPohjois-Karjalan Keskussairaala 2006-2007


Phil & Teds Verve rattaat, Ratt...\nNelipyöräiset, näppärät ja pieneen tilaan menevät sisarusrattaat joissa istuu kaksi enintään 20kg lasta.\nVauva ja isompi sisarus (max 20kg) kulkevat myös turvallisesti niin, että vauva pehmeässä kantokopassa makuullaan ja isompi sisarus istuu omassa istuimessaan kasvot menosuuntaan.\nLisään ilmoitukseen kuvia, kun ehdin. Niitä saa myös pyytämällä.\nRattaat ovat ehjät ja siistissä käytetyssä kunnossa. Väri on musta.\nEturenkaat ovat umpikumia, takarenkaat ilmatäytteiset.\nErittäin miellyttävät työntää ja käyttää muutenkin. Näissä liikkuu joko kaksi lasta näppärästi tai yksi lapsi ja paljon tavaraa.\nRattaat on helppo hallita yhdellä kädellä helposti lukittavan käsijarrun avulla.\nRattaat on säilytetty sisällä jokusia autossa säilytettyjä öitä lukuun ottamatta\nRattaat menee lisäksi tosi pieneen tilaan kasatessa muuhun kokoon nähden, että meillä niitä käytettiin matkarattaiden sijasta.\nTässä käyttöopas/esittely https://youtu.be/VKYQd6fvN2c\nHintaa voi myös tarjota!


Kirjoitin ensimmäisen runoni Kirjoittajakerhossa. Luin silloin kirjaa Pieni runotyttö L. M. Montgomery, joka innoitti minua kokeilemaan runoutta. Tämä ensimmäinen runoni voitti pokaalin, josta olin todella innoissani. Kirjoittajakerhossa tutustuin kirjoittamisen maailmaan ja sieltä se on jäänyt osaksi elämääni harrastuksena, keinona ilmaista itseäni ja keinona itseni ymmärtämiseen. Kaksitoistavuotiaasta lähtien olen haaveillut oman runokirjan julkaisusta. Nyt seitsemäntoistavuotiaana unelmani kävi toteen.\nAikuisuuden rajalla -runokirjan kirjoittaminen auttoi minua oppimaan itsestäni. Se avasi minulle ovia ja sen julkaisemisen myötä tuntuu, kun olisin vihdoinkin kasvanut aikuiseksi. Osa runoista on minun tunteitani ja minun näkemyksiäni, oivalluksiani. Osa runoista taas eivät liity minuun suoranaisesti ollenkaan vaan ne ovat tulleet jostakin inspiraatiosta.\nAikuiseksi tuleminen ei ole kaikkein helpointa, mutta haluan tällä runokirjallani viestittää, että kukaan ei ole yksin noiden myllertävien tunteiden ja uuden edessä. Pilvien takana on aina aurinko!\nMielestäni aina on ollut kiehtovaa, mitä sanoilla voi saada aikaan, ja kuinka erilaisilla tyyleillä ja tavoilla ihmiset kirjoittavat! Jokaisella on oma tapansa ja samoista tarinan alkuasetelmista muodostuu eri kirjailijoiden käsissä aivan erilaiset tarinat. Se on jotain niin uniikkia, että se koukuttaa minut mukaansa. On hauskaa löytää, oma tapa kirjoittaa. Tämä on minun tapani, eikä kellään muulla ole täysin samanlaista tapaa. Tarinat ovat kuin lumihiutaleita. Ne voivat olla samankaltaisia, mutta eivät koskaan samanlaisia.


Naisten jääkiekon MM-kisat pelataan Espoossa - Uutisvirta.fi\n» Lue uutinen... Julkaistu: 18.05.2018 14:08 · Päivitetty: 18.05.2018 14:23\nNaisten maailmanmestaruudesta pelataan ensi huhtikuussa Espoossa. Asiasta päätti tänään perjantaina Kansainvälisen Jääkiekkoliiton IIHF:n hallitus. – Hienoa, että kisoilla on nyt koti. Muutkin valmistelut pääsevät toden teolla käyntiin, kun pelipaikka ja päivämäärät on lyöty lukkoon, pääsihteeri Tuula Puputti iloitsee. Kisojen otteluohjelmaa joudutaan odottelemaan vielä muutaman viikon ajan. Kansainvälinen Jääkiekkoliitto siunaa lopullisen ohjelman kisoihin osallistuvien maiden hyväksynnän jälkeen. – Ensi keväänä Espoossa...\nAvainsanat: viikko pääsihteeri nainen maailmanmestari lukko koti kisa kisat kansainvälinen jääkiekko jääkiekkoliitto iihf huhtikuu hallitus


Helsinki Dance Company muuttaa tanssien Stoaan - Helsingin Kaupunginteatteri\nHelsinki Dance Company muuttaa tanssien Stoaan\nKaupunginteatterin tanssiryhmän Helsinki Dance Companyn ohjelmisto siirtyy peruskorjaukseen menevästä teatteritalosta Itä-Helsingin kulttuurikeskus Stoaan syksystä 2015 alkaen. HDC juhlistaa muuttoa tanssien ja improvisoiden koko perheen tanssiseikkailun Keijukaisneuvos Koon hengessä metromatkalla Hakaniemestä Itäkeskukseen.\nHDC:n taiteellisen johtajan, koreografi Jyrki Karttusen suunnittelema, lumoavien satuhahmojen kavalkadi lähtee kohti Itäkeskusta Hakaniemen metroasemalta lauantaina 16. toukokuuta klo 12. Metrojunissa ja -asemilla esiintyvän ryhmän tempaus on osa HKL:n 70-vuotisjuhlavuoden Taidelinja-projektia. HDC:n muuttojuhla huipentuu osallistumiseen Idän kyläjuhlassa Stoan aukiolla. Kyläjuhlassa HDC kutsuu myös yleisön mukaansa tanssimaan perinteistä huutokatrillia.\nKaupunginteatterin esityksiä nähdään remontin aikana kuudella näyttämöllä: studio Pasilassa, Lilla Teaternissa, Arena-näyttämöllä, Pengerkadun näyttämöllä, Peacock-teatterissa ja Stoassa.\nLisätietoja: Helsingin Kaupunginteatteri, vastaava tiedottaja Kaisa Pelkonen, 0405523788\nKeijukaisneuvos Koo , Helsinki Dance Company , Helsingin Kaupunginteatteri , Stoa , Taidelinja , Idän kyläjuhla


Seniorit in the City - Saattaa sisältää nykytaidetta | Lily.fi\nSuosittelen Mieli & hyvä elämä Muu kulttuuri\n7.5.2013 10:41 Kiasma\tSaattaa sisältää nykytaidetta\nManhattanilla asuu ja elää trendikkäiden sinkkujen lisäksi myös vanhempaa väkeä. Tämän ovat todistaneet taiteilijat Riitta Ikonen ja Karoline Hjorth, jotka ottavat paraikaa osaa New Yorkissa residenssiohjelmaan, jossa taiteilijat ja manhattanilaisseniorit kohtaavat. Tuloksena tapaamisista ja työpajoista on ollut mm. eläkeläisten suunnittelemia pukuja, jotka perustuvat heidän kertomiinsa tarinoihin.\nNäiden kertomusten ja kertojan koko persoonallisuuden pohjalta Ikonen ja Hjorth ovat toteuttaneet myös valokuvamuotokuvia. Niissä malli on sijoitettu maisemaan asustettuna kuvausympäristöstä löytyneeseen luonnonmateriaaliin. Kuvien päämääränä on ylistää elettyä elämää sekä korostaa ihmisen ja luonnon välistä yhteyttä. Lisäksi valokuvissa on viittauksia amerikkalaiseen kansanperinteeseen.\nFinishing touches © Karoline Hjorth & Riitta Ikonen\nMyös Norjassa ja Suomessa otetuilla, samaan sarjaan kuuluvilla vanhusten kuvilla on vastaava visuaalinen linkki paikallisiin traditioihin, kuten esimerkiksi koko sarjan nimenä oleva sanonta ”Lautasenkokoiset silmät”. Tähän sarjaan kuuluvia, Norjassa otettuja valokuvamuotokuvia oli esillä viime kesänä Kiasmassa osana Camouflage-näyttelyä.\nLisää aiheesta myös Kiasma-blogissa


Tassulinna: Uusi ulkohäkki\nLähettänyt Pepsi ja Max klo 16:17\nSofia ja Olga 1. syyskuuta 2019 klo 16.44\nTuohan on komea häkki! Kyllä siellä kelpaa katsella, kun ihmiset kunnostavat kesäkotia tai laittavat puutarhaa. Ja jospa siitä rempasta jäisi puutavaraa yli sen verran, että saisitte oikein iiison tarhan joskus 😀\nPepsi ja Max 3. syyskuuta 2019 klo 16.36\nTaisi joku muu sukulainen viedä ne hyvät laudat.. joten pitänee tyytyä nyt tähän :D - Pepsi ja Max\nMannilainen 1. syyskuuta 2019 klo 17.27\nOnpas hieno koppi! Tuollaisen minäkin haluaisin, niin voisin olla siellä yöt läpeensä.\nYöllä ulkona.. Oi, jospa saisin ensi kesänä olla! - Max\nMamma N 1. syyskuuta 2019 klo 18.25\nSe on hyvä laittaa asiat tärkeysjärjestykseen ja kissojen tarha on eittämättä korkealla sijalla.\nPepsi ja Max 3. syyskuuta 2019 klo 16.37\nTottakai! Harmi että tässä kohtaa ihmiset päättivät että remontti on tärkeämpi kuin häkin sisustus :/ - Pepsi ja Max\nSaila 1. syyskuuta 2019 klo 19.50\nHyvä, että saitte tuollaisen tarkkailutarhan, mistä käsin voi seurata kaikkea mitä tapahtuu.\nTästä kyllä näkee hyvin ja kunhan sisällekin tulee putki, niin voi seurata samalla mitä siellä tapahtuu! - Pepsi ja Max\nKiskatit 1. syyskuuta 2019 klo 21.42\nOnneksi teillä on hyvä näkyvyys tuolta joka suuntaan, niin ei työnjohto työt häiriinny vaikka niitä tekisi häkistä käsin.\nPepsi ja Max 3. syyskuuta 2019 klo 16.38\nEhdottamasti näin! Ja se putki vielä parantaa seurantaa sisälle - Pepsi ja Max\nElli 2. syyskuuta 2019 klo 5.30\nHieno häkki! Tuolla on turvallista kököttää, vaikka ihmisten valvova silmä olisikin pihatöihin käännettynä.\nPepsi ja Max 3. syyskuuta 2019 klo 16.39\nVielä kun ihmiset saisivat vain aikaiseksi jotain hyviä piiloja, joista tarkkailla. - Pepsi ja Max\nSartsa 2. syyskuuta 2019 klo 8.59\nOmpas kätevä häkkirakennelma. Se on nyt teiän oma kesäkoti! Sinne ei pääse ketut, eikä kanat ;D\nPepsi ja Max 3. syyskuuta 2019 klo 16.40\nHeh, kana-aitaushan tämä on. Meidän puolesta voisi kyllä joku kana tullakin sisälle - Pepsi ja Max\nJohanna 2. syyskuuta 2019 klo 13.58\nVau, on hieno! Hyvä kyttäyspaikka! :) - Peppi\nIhan kelvollinen :D - Pepsi\nMolley 2. syyskuuta 2019 klo 14.36\nHienoa, nyt teillä on ihan oma kesäpaikka ja kun sen ensi kesänä sisustatte niin johan on teillä hyvä tähystys- ja oleskelupaikka. 👍\nNäin on! Pitää alkaa hyvissä ajoin antamaan ihmisille ohjeistusta ensi kesää varten! - Pepsi ja Max\nAna 2. syyskuuta 2019 klo 20.27\nHyvähyvä! Ja Pepsillä siis kaikki ruuvit tallella.\nPepsi ja Max 3. syyskuuta 2019 klo 16.41\nHih, joku huomasi ruuvit :D On ne tallella ja varmasti paremmin kuin ihmisillä! - Pepsi\nTaru 3. syyskuuta 2019 klo 17.28\nSamaa mieltä Naukulan Mamman kanssa: kissojen hommat on priority-luokan hommia ! Hieno tarha, kaverit!\nPepsi ja Max 4. syyskuuta 2019 klo 8.15\nKyllä tästä vielä tulee hyvä! - Pepsi ja Max\nNiemennokan nelijalkaiset 4. syyskuuta 2019 klo 15.17\nVau, tosi hieno, nyt mukava ulkoilla tarhassa!\nPepsi ja Max 6. syyskuuta 2019 klo 21.10\nNiin on, silloin kun sinne pääsee - Pepsi ja Max\nPiivi 20. syyskuuta 2019 klo 17.27\nTosi hieno ja on tilaa olla ja ihmetellä! :)\nPepsi ja Max 20. syyskuuta 2019 klo 20.39\nOn tää kiva, kunhan saisi sisustusta! - Pepsi ja Max


Oula Könönen vei Suuren Irvistyskilpailun - Katso kuvat parhaista yrityksistä - Savon Sanomat\nViihde 31.07.2015 12:00\nMiltä nyt tuntuu – voittajan vastaus videolla!\nOula Könönen vei Suuren Irvistyskilpailun - Katso kuvat parhaista yrityksistä\nOula Könönen hehkutteli voittoaan kotona Tuusniemellä. Kuva: Jaana Martikainen\n1. sija: Oula Könönen, Tuusniemi Kuva: Savon Sanomat\nJaettu 2. sija: Laura Känninen, Oulu Kuva: Savon Sanomat\nJaettu 2. sija: Pentti Pitkänen, Siilinjärvi Kuva: Savon Sanomat\n3. sija: Titta Mönkkönen, Kuopio Kuva: Savon Sanomat\nSavon Sanomien järjestämän Suuren Irvistyskilpailun voittaja on Oula Könönen. Kaksivuotias tuusniemeläispoika veti hyvän kaulan kakkossijan jakaneisiin Laura Känniseen ja Pentti Pitkäseen.\nVoittaja suhtautuu menestykseen riehakkain tunnelmin. Palkintopokaali täyttyy hetkessä lahjanameista ja kunniakirja tutkitaan tarkkaan.\nVoitostaan häkeltynyt nassikka ei liikutukseltaan pysty juuri pukemaan tunteitaan sanoiksi, mutta Oulan äiti Ulla Könönen kertoo, että voiton tuonut illistyskuva otettiin, kun Oula oli noin puolivuotias.\n– Se oli varmaan ensimmäinen kunnon irvistys. Sen jälkeen sama tahti on jatkunut. Oula on ilmeikäs poika ja joskus menee oikein peilin eteen irvistelemään, äiti kertoo.\nNykyään Oula yrittää opettaa irvistyksiä myös pikkuveljelleen Väinölle.\n– Oula irvistelee Väinölle koko ajan. Väinö yrittää matkia, mutta ei se vielä saa sellaisia näkyviä ilmeitä. Mutta hiljalleen alkaa muotua samantyylisiä ilmeitä, äiti naurahtaa.\nEhtii Väinökin vielä oppia, sillä ikää on vasta vuosi ja neljä kuukautta. Mestari itse on sentään jo ehtinyt kunnioitettavaan kahden vuoden ja neljän kuukauden ikään.\nVoittaja on luonteeltaan vilkas, hyvin omatoiminen ja rohkea kokeilemaan uutta.\n– Oula tykkää eniten kaikenlaisista puuhommista. Mummon luona Oula aina haluaa sytyttää saunankin, Ulla Könönen kertoo.\nSamanlainen tapaus oli myös äiti pienenä.\n– Mitä oma äitini on kertonut, minäkin olen hyppinyt ja kiipeillyt joka puolelle. Esiintyminenkin on kiinnostanut aina.\nNaamanvääntelytaito on Oulan ukin peruja.\n– Meidän iskä on se kovin naaman vääntelijä, ja tädit ne vasta illisteleekin. Sama taito on tullut minulle ja siskollenikin, Ulla Könönen kertoo.\nKönönen ei ole koskaan yrittänyt kahlita poikansa ilmeilytarvetta.\n– Elämän iloa pitää olla!\nIrvistyskilpailusa annettiin yhteensä 529 ääntä. Voittaja Oula Könönen sai 120 ääntä, kun Laura Känninen ja Pentti Pitkänen napsivat kumpikin 79 ääntä. Kolmoseksi tuli Titta Mönkkönen 71 äänellä.\nVoittaja sai palkinnoksi pokaalin ja kunniakirjan lisäksi lahjakortin. Kaikki kymmenen finalistia saivat Savon Sanomien tuotepaketit. Äänestäjien kesken arvotun tuotepaketin voitti Anja Rossinen Rautavaaralta. Savon Sanomat kiittää osallistujia ja äänestäjiä.


Evinrude Fastwin 20 moottori 1973 - Helsinki - Nettivene\nEi käy tyhjäkäyntiä. Käy vain yläkierroksilla.\nPuristukset 8 bar. molemmissa pytyissä.\nBensatankki on täysin ruosteeton.\nKatso myytävänä olevat Evinrude Fastwin 20 vaihtoveneet »\nNettivene ID 779035


Minun Afrikkani: Uusi alku\nkeskiviikko 1. joulukuuta 2010 20.05 Lähettänyt Emppa\nKokeilen, mahtaisiko uusi alku jotenkin innostaa bloggaamaan vahan tiuhempaan. Jotenkin en ole edes paassyt alkuun taalla Ugandassa kunnolla, mutta joka kerta kun menen vuodatukseen, arsyynnyn jo pelkista niista alamainoksista niin suunnattomasti (tayttavat melkein minilapparin koko aktiivisen ikkunan), etta en paase edes otsikkoa pidemmalle.\nMa ajattelin kokeilla sellaista taktiikkaa, etta koittaisin postata edes jotain todella lyhytta joka paiva. Tai laittaa valokuvan. Tai jotain. Jalkikateen nimittain harmittaa, jos ei ole mitaan muistikuvia menneesta.\n1 Response to "Uusi alku"\n2. joulukuuta 2010 klo 16.24\nKiva, kun jatkat täällä kuitenkin! Terv uskollinen blogisi seuraaja Ruotsista ;D